Trojica naših košarkaša izabrani na ovogodišnjem NBA draftu - Sjajne Vesti\nTrojica naših košarkaša izabrani na ovogodišnjem NBA draftu\nAutor Vedran Martinović 27.06.2015 Nema komentara\nSJAJNE VESTI sa NBA drafta!\nProtekle noći održan je NBA draft, a među 60 pikova našla su se trojica srpskih košarkaša – Nikola Milutinov, Nikola Radičević i Luka Mitrović.\nMilutinova su kao 26. pika izabrali San Antonio Sparsi, a pošto je izabran u prvoj rundi, već naredne sezone bi mogao da se nađe u najjačoj ligi na svetu. Međutim, male su šanse da će centar napustiti Partizan, što priznaju i američki mediji, koji su se već potrudili da nauče izgovor njegovog imena, pa su za sve koje interesuje spremili i uputstvo: knee-COLE-ah mill-ooh-TEE-noff. Radičevića, koji trenutno brani boje Sevilje, kao 57. pika izabrali su Denver Nagetsi, dok je poslednji pik na draftu bio kapiten Crvene zvezde i prava na njega sada imaju Filadelfija 76ersi. Zanimljivo, tri kluba koja su protekle noći izabrala srpske košarkaše, isto su učinili i prošle godine, bilo direktno ili trejdom. Nagetsi su se odlučili za Nikolu Jokića, 76ersi su izabrali Vasilija Micića i Nemanju Dangubića, da bi košarkaša Crvene zvezde prosledili Sparsima.\nZa prvog pika očekivano je izabran Karl-Entoni Tauns, a centra Univerziteta Kentaki izabrali su Minesota Timbervulvsi. D’Anđelo Rasel sa Ohajo Stejta ide u Los Anđeles Lejkerse kao drugi pik, dok su se 76ersi odlučili za centra Djuka Džalila Okafora kao trećeg.\nOd igrača koji nisu iz Sjedinjenih Država prvi je izabran krilni centar Sevilje Kristaps Porzingis i to za četvrtog pika od strane Njujork Niksa. Odmah potom Orlando Medžik se odlučio za Marija Hezonju, koji trenutno brani boje Barselone, i on je najbolje plasirani košarkaš sa ovih prostora na ovogodišnjem draftu.\nnba, nba draft, nikola milutinov, nikola radičević, luka mitrović\nTrojica naših košarkaša izabrani na ovogodišnjem NBA draftu postavio Vedran Martinović 27.06.2015


Predsednik Evropskog saveta Donald Tusk saopštio je danas da se neće kandidovati na predsedničkim izborima u Poljskoj zbog svog teškog iskustva kao premijera te zemlje.\n- Neću biti kandidat na narednim predsedničkim izborima - rekao je Tusk za poljsku televiziju obraćajući se iz Brisela.\nNjegova odluka znači da opozicione snage u Poljskoj nemaju kandidata koji bi mogao da bude protivkandidat predsedniku Poljske Andžeju Dudi.\nDuda, koji podržava vladajuću stranku Pravo i pravda, boriće se za novi mandat u proleće 2020. godine.\nTuska, koji je bio premijer Poljske od 2007. do 2014, smatrali su za političara koji bi mogao da blokira talas desnice i populizma u zemlji, prenosi AP.\nTuskov mandat na čelu Evropskog saveta završava se krajem meseca, tako da bi imao vremena da uđe u kampanju.


Administracija odlazećeg američkog predsjednika Donalda Trumpa produžila je rok za prodaju kineske aplikacije za razmjenu video zapisa TikTok do 4. decembra, prenosi Anadolu Agency (AA).\nMinistarstvo finansija saopćilo je da je Odbor za strana ulaganja odobrio TikTokovoj matičnoj kompaniji ByteDance produženje roka za još sedam dana za prodaju aplikacije.\nPrethodno je američka administracija odobrila dvosedmično produženje za izvršenje Trumpove naredbe izdate u augustu, a taj rok ističe u petak.\nNovi rok je 4. decembar, saopćeno je iz sjedišta TikToka, koji je u višemjesečnim pregovorima sa američkim kompanijama Walmart i Oracle o preusmjeravanju američkog kapitala TikToka novom privrednom subjektu.\nByteDance je 11. novembra podnio pravnu žalbu kako bi se Trumpov nalog za prodaju aplikacije proglasio nezakonitim i nevažećim.\nTikTok je zabranjen 18. septembra u američkim trgovinama aplikacija nakon što je Trump u augustu naredio ByteDanceu da američkom kupcu proda svoju imovinu u SAD-u, uključujući i TikTok.\nLIFE: Nema turista, nemaju kome ponuditi svoje proizvode: Skoro sve zanatske radnje na Baščaršiji zatvorene\nTrump je u septembru dao preliminarno odobrenje za prodaju TikToka američkoj softverskoj kompaniji Oracle.\nTrump je tvrdio da TikTok predstavlja prijetnju nacionalnoj sigurnosti SAD-a, dijeleći podatke američkih korisnika s kineskom vladom. Međutim, ByteDance negira ove navode, ističući da se njegovi korisnički podaci pohranjuju izvan Kine te dodaje da su posvećeni zaštiti privatnosti i sigurnosti svih korisnika.\nZa preuzimanje TikToka navodno su, zainteresirani i Microsoft i Twitter koji također razmatraju kupovinu ove aplikacije. TikTok u SAD-u ima oko 100 miliona korisnika i najveći je hit među društvenim mrežama u posljednje vrijeme.


Sprema se udar na tajkune i političare: Velika hapšenja iduće nedelje - SandzakHaber.Net , Sandžačke Internet Novine !\nNaslovna Srbija Hronika Sprema se udar na tajkune i političare: Velika hapšenja iduće nedelje\nOd HaberNews - 4. Decembra 2013. 0 88 Podeli na Fejsbuku\ntweet Aleksandru Vučiću ostalo je još 27 dana da ispuni obećanja vezana za rešavanje 24 sporne privatizacije što je zahtevala Evropska unija, a kako saznaje „Blic”, već tokom sledeće nedelje očekuje se nekoliko velikih hapšenja.\n– Već sledeće nedelje će biti novih privođenja u slučaju zloupotreba u „Galenici”, a odmah zatim slede i nastavak akcije u „Azotari” i otvaranje slučaja „Veterinarski zavod” – kaže izvor „Blica” blizak istrazi. Naš sagovornik objašnjava da je u planu privođenje nekoliko uticajnih privrednika i tajkuna, a odgovornost neće moći da izbegnu i neki političari.\n– Vrlo skoro je u planu i realizacija predmeta ATP Vojvodina i nastavak oko Nuba investa – otkriva naš sagovornik.\nPrvi na udaru:\n– Veterinarski zavod\n– Galenika, nastavak akcije\n– Srem put\n– Nuba, nastavak\ntweet Prethodni tekstMilanović – Bekvalac je najboljiSledeći tekstPogledajte kakva nas budućnost čeka: Računari će nestati, organi će se zamenjivati, dizajniraćemo potomke HaberNews\tPOVEZANE OBJAVEVIŠE OD AUTORA


Novi pravosudni zakoni ruše ustavni poredak – Nadlanu.com\nNovi pravosudni zakoni ruše ustavni poredak\nBEOGRAD, 25. decembra 2010. (Beta) – Predsednica Društva sudija Srbije Dragana Boljević rekla je u subotu da će novi set predloženih pravosudnih zakona kojim se vrši "reforma reforme" pravosuđa ugroziti ustavni poredak države i poručila da postoji legalan put da se isprave greške načinjene u postupku reizbora sudije.\nBEOGRAD, 25. decembra 2010. (Beta) – Predsednica Društva sudija Srbije Dragana Boljević rekla je u subotu da će novi set predloženih pravosudnih zakona kojim se vrši „reforma reforme“ pravosuđa ugroziti ustavni poredak države i poručila da postoji legalan put da se isprave greške načinjene u postupku reizbora sudije.\nBoljević je pre sastanka Društva sudija Srbije i Udruženja javnih tužilaca i zamenika javnih tužilaca Srbije na temu trenutnog stanja u pravosuđu i efekata pravosudnih zakona na Pravnom fakultetu u Beogradu rekla novinarima da je dosadašnja reforma pravosuđa ugrozila ustavni poredak države i da „ne postoji nijedan evropski niti svetski standard koji to dozvoljava“.\n„Novi set pravosudnih zakona neustavno otima nadleznost Ustavnom sudu i vraća predmete na organe koji su već jednom o njima odlučili. Oni će time odlučivati o žalbama o kojima bi trebalo da odlučuje Ustavni sud, čime će se zakon retroaktivno primenjivati na odluke koje su nastale kasnije, a za retroaktivnost postoje posebni uslovi“, kazala je Boljević.\nOna je ocenila da „nijedan sudija u postupku reizbora nije imao pravično suđenje, javni postupak, priliku da se izjasni o optužbama, niti mogućnost ni da izloži predloge“ i osvrnula se na eventualne načine ispravljanja grešaka u procesu reforme pravosuđa.\n„Nepravilnosti se mogu ispraviti ili odlukom Ustavnog suda, ili aktivnošću Narodne skupštine, koja bi u tu svrhu trebalo da usvoji Zakon o sudijama sa posebnom klauzulom, kojom bi se poništile sve odluke protiv kojih je podneta žalba Ustavnom sudu o ustavnosti prekida stalnosti sudijske funkcije, a takav predlog je pred Ustavnim sudom već godinu dana“, dodala je Boljević.


Patrijarh Irinej: Kod mnogih lični interes pod vidom borbe za narod | Novine Toronto\nPatrijarh Irinej: Kod mnogih lični interes pod vidom borbe za narod\nPoglavar Srpske pravoslavne crkve(SPC) patrijarh Irinej izjavio je da se plaši da su kod mnogih pod vidom borbe za narod prisutni lični interesi i naveo da partije treba da se bore za najbolji put i rešenje u korist naroda, čije “sluge svi treba da budemo”. Patrijarh Irinej je, u uskršnjem intervjuu za Televiziju Hram, naglasio da “ne pripada ni jednoj politici” i da bez “jedinstva našega nama nema opstanka na ovoj vetrometini”.\nKako je rekao, moramo biti svesni da mnogi gledaju na srpski narod neprijateljskim očima i “ne žele da nas vide ovde gde jesmo”.\nPrema njegovim rečima, “postojeća naša vlast čini velike napore da nas približi mnogim narodima, da pokaže da mi nismo genocidan narod, nego narod koji je mnogo postradao i strada”.\n“Neki žele da svoje zločine pripišu nama a naša stradanja prisvoje sebi”, rekao je patrijarh Irinej.\nPoglavar SPC je poručio da je “jedina nada, jedino spasenje – jedinstvo među nama, pa da zbiramo najbolji put da doprineseno u korist narodu”.\n“Želeo bih i molim se Bogu da nema nikakvih podela među nama nego da nam bude jedina politika, jedini pogled i jedini put – dobro našeg naroda i svest u kome se okruženju naš narod nalazi“, rekao je patijarh Irinej.\nGovoreći o Kosovu, gde je boravio nekoliko dana sredinom ovog meseca, patrijarh Irinej je naglasio da nije istina da na Kosovu nema Srba.\n“Nema nas koliko nas je nekada bilo ali je jedan veliki deo ostao“, rekao je patrijarh Irinej, koji veruje da bi se mnogi Srbi vratili na Kosovo kada bi im se obnovile “spaljene kuće i vratila uzurpirana imanja“.\nNa konstataciju da se od nekih domaćih političara čuje da se Kosovo može podeliti na južni i deo severno od Ibra, on je rekao da svaka pretpostavka podele Kosova “otpada, narod to ne prihvata“.\n“Čuo sam od naroda, oni kažu ako se ma koji deo odvoji od Srbije taj deo nema šta da traži više na Kosovu, taj deo mora da napušta tu zemlju, da ostavi sve što je imao i da, kao bez ičega, pođe u svet“, rekao je patrijarh Irinej.\nOn je naveo i da mu “para dušu kada čuje od nekih uglednih političara - skinite taj jaram sa srpskih ramena“.\n“Nama Kosovo i Metohija nije jaram. Jeste jaram blagodati, Božiji jaram, ali ne jaram koji nas pritiska i goni da se odreknemo naše svete zemlje“, rekao je patrijarh Irinej.\nOn je ocenio da je jedino logično rešenje da se stvore uslovi za zajednički život Srba i Albanaca, navodeći da je Kosovo i Metohije bogata zemlja i “može da ishrani i jedne i druge pod uslovom da žive normalnim ljudskim životom“.\n“Srbija bez Kosova nije Srbija, to je kao čovek obezglavljen“, rekao je patrijarh Irinej, navodeći da je Kosovo “naša matična zemlja, što je vredno u našoj istoriji, kulturi, duhovnosti, tamo nam je početak“.\nOn je rekao da je, zbog bliskosti dva naroda, najveća nada u pomoć Rusije kod rešavanja pitanja Kosova i da je bio u prilici da dva puta razgovara sa predsednikom Vladimirom Putinom.\n“Kada sam bio u Moskvi, on je primio nas predstavnike Crkava, svaki je iznosio svoje probleme, ja sam govorio o Kosovu. Na kraju mi je Putin rekao: ’Sve što Srbija bude odlučila, mi ćemo stajati iza Srbije’“, naveo je poglavar SPC.\nPatrijarh Irinej izjavio je da rijaliti sadržaji u medijima nude rđav primer i da se mnogi, a ne samo on kao predstavnik Crkve, pitaju čemu to.\n"Na taj način je preporučen jedan život koji je sramota za čoveka, na šta ukazuju mnogi umni ljudi svesni negativnosti toga što vidimo i kakav se rđav primer pruža mlađima”.\nPrema njegovim rečima, taj sadržaj, na žalost, privlači mnoge ne samo da vide i čuju već i da ga ponove u sopstvenom životu.\n“Mislim da tu treba srpska kultura da kaže svoju reč”, naglasio je patrijarh Irinej.\nPatrijarh Irinej čestitao je praznik Uskrs poželevši “svima sve najbolje od Gospoda, slogu i ljubav i u porodici i van porodice“.\n“Da nam Hristovo Vaskrsenje osvetli put Božanskom svetlošću kojom treba da idemo“, poručio je patrijarh Irinej, u intevjuu za Televiziju Hram, čiji je deo dan ranije emitovan kao najava.\nPoglavar SPC patrijarh Irinej služiće uskršnju liturgiju u nedelju, sa početkom u 9. časova, u hramu Sveti Sava, na Vračaru.


Ukoliko u planiranju vlastite budućnosti želite doneti promišljene odluke u cilju obezbeđenja sigurnih izvora finansiranja, onda programi štednog/rentnog osiguranja mogu predstavljati pravi izbor za Vas.\nUkoliko u planiranju vlastite budućnosti želite doneti promišljene odluke u cilju obezbeđenja sigurnih izvora finansiranja, onda programi štednog/rentnog osiguranja mogu predstavljati pravi izbor za Vas. Svesni činjenice da živimo u teškim vremenima, koja mogu stvoriti samo dodatnu neizvesnost u budućnosti, i u kojoj ćemo se teško moći osloniti na neki tradicionalni oblik finansiranja životnih potreba poput klasičnog sistema penzijsko-invalidskog osiguranja, sasvim je logično da se okrenemo sami sebi i sopstvenim snagama obezbedimo finansijska sredstva koja smatramo neophodnim kako bismo sačuvali stečeni kvalitet života.\nProjektovanjem vlastitih potreba u budućnosti možemo utvrditi iznos neophodnih, a time i nedostajućih sredstava u određenom momentu. Kroz program štednog/rentnog osiguranja možemo otpočeti sa prikupljanjem istih, kako bi u željenom trenutku imali nedostajuća sredstva na raspolaganju. Sakupljena sredstva se mogu, prema Vašim potrebama, isplatiti u jednoj transakciji ili primati u vidu redovne mesečne rente u ugovorenom vremenskom periodu.\nNa ovaj način, novac koji ulažete ostvaruje dobit - kako u periodu dok ga ulažete (odnosno prikupljate), tako i u periodu kada ga koristite kroz primanje lične rente.\nOvi programi su takođe veoma interesantni i svim onim licima koja zbog prirode svog posla, ili već postojeće istorije neke bolesti, ne mogu biti prihvaćena u programe klasičnog životnog osiguranja. Programi za sve omogućavaju kvalitetnu i sigurnu štednju kapitala, uz osiguranje rizika gubitka života usled nesrećnog slučaja. Postoji i mogućnost pokrića određenih dodatnih rizika, jer se uz programe štednog/rentnog osiguranja mogu ugovoriti dodatna pokrića za invaliditet usled nesrećnog slučaja, preloma kostiju/zglobova kao i hirurških intervencija.


Zubin Potok: Najviše ulaganja u razvoj turizma GracanicaOnline.info\nPrisutni građani su imali priliku da direktno postave pitanja opštinskom predstavniku, gde su pitanja bila fokusirana na investicije u lokalnu infrastrukturu, kao i na ulaganja u kulturne manifestacije.\nPredstavnik Opštine Zubin Potok je naveo da su najveći projekti trenutno posvećeni razvoju turizma, te da se u tom smislu trenutno vrši izgradnja hotela na jezeru Gazivode, a znatna ulaganja u, sada već nezaobilaznu turističku atrakciju, Via Ferrata-u.\nTakođe je navedeno da se značajna sredstva ulažu u poboljšanje putne infrastrukture, rekonstrukciju prilaznih puteva koji vode ka obližnjim selima, uređivu uličnog osvetljenja, poboljšanju stanja postojećih sportskih objekata. Kao najsvežiji primer ove vrste ulaganja istaknuto je otvaranje zatvorenog bazena.\nGrađani su bili zainteresovani za završetak Lokalnog omladinskog centra u selu Varage, kao i za izgradnju regionalne sigurne kuće za žrtve porodičnog nasilja (koja je plod međuopštinske saradnje četiri severne opštine).\nNa samom kraju, predstavnik Opštine Zubin Potok je naglasio da građani mogu uputiti svoje zahteve ličnim dolaskom u opštinske prostorije i/ili kontaktiranjem opštinskih organa putem vebsajta ezubinpotok.com.\nVeliko interesovanje za razvoj aktivnog turizma na Mokroj Gori\n10. jula 2020., 01:58


Predsednik Nikolić sa Gvidom Vesterveleom | Predsednik Republike Srbije\n20.05.2013. - 12:30\nPredsednik Nikolić sa Gvidom Vesterveleom\nBeograd, 20. maj 2013. godine – Predsednik Republike Srbije Tomislav Nikolić razgovarao je danas u Beogradu sa ministrom spoljnih poslova Savezne Republike Nemačke, Gvidom Vesterveleom.\nPredsednik Nikolić istakao je tom prilikom da je Srbija posvećena rešavanju problema Kosova i Metohije, kao i postizanju plana implementacije sporazuma od 19. aprila, ali da neće prihvatiti implementaciju nečega čega nema u postignutom sporazumu, niti će ikada, ni otvoreno ni prikriveno, prihvatiti nezavisnost Kosova i Metohije. On je dodao da je našoj zemlji veoma važno da što pre dobije datum otpočinjanja pristupnih pregovora sa Evropskom unijom i da zato Srbija neće obmanjivati svoje evropske partnere obećavajući im ono što ne može da učini. Predsednik Republike je rekao da Srbija ne želi da je Evropa izdržava, već želi da radi. Srbiji su potrebne nove investicije da bi omogućila bolji život svojim građanima i zbog toga joj je bitno dobijanje datuma za otpočinjanje pregovora sa Evropskom unijom.\nPredsednik Republike Srbije je svom gostu izneo mišljenje da su izgubljene tri nedelje u pokušajima da se dogovori plan implementacije sporazuma od 19. aprila. To je jasan znak da predsednici vlada moraju da predvode dogovore o implementaciji, u prisustvu evropskog komesara Ketrin Ešton, zato što najbolje znaju šta je dogovoreno u sporazumu, istakao je predsednik Nikolić.\nMinistar Vestervele složio se sa predsednikom Nikolićem u vezi potrebe da dogovore o implementaciji vode predsednici vlada. On je dodao da Nemačka vodi otvorenu politiku prema Srbiji i njenom članstvu u Evropskoj uniji, kao i da našu zemlju vidi kao evropsku državu. Evropska perspektiva Srbije je u interesu naše zemlje, ali i Evropske unije, i zato bi voleo da Bundestagu predloži donošenje pozitivne odluke o daljim koracima Srbije na evropskom putu, rekao je Vestervele, naglasivši da je za to veoma važno donošenje plana implementacije sporazuma između Beograda i Prištine.


Potpredsednica DS-a uputila jezivu poruku Vučiću, Đukanović tvrdi: Kadrovi "žutog sistema" nikada nikome NEĆE ODGOVARATI! - Radio televizija Pančevo\n24. decembra 2018. 0754\nVladimir Đukanović, narodni poslanik i član Predsedništva SNS-a, saslušan je u policiji zbog poruke upućene narodnoj poslanici Mariniki Tepić “Marinika shvati, nećemo stati”. U međuvremenu istu poruku je jedna funkcionerka Saveza za Srbiju uputila predsedniku Srbije, Aleksandru Vučiću, te se postavlja pitanje da li će i ona dobiti poziv od tužioca.\nDragana Rakić, potpredsednica Demokratske stranke i funkcionerka Saveza za Srbiju objavila je na svom fejsbuk nalogu fotografiju sa natpisom “Vučiću shvati, nas dve nećemo stati”.\nMeđutim, ubrzo zaim je preimenovala ovaj status u “Vučiću shvati, nas dve pravimo najbolje pite!”\nVladimir Đukanovć kaže za naš portal, komentarišući ovu situaciju, da ne očekuje da će u slučaju Dragane Rakić tužilac reagovati.\n– Ovde samo Vučićevi saradnici mogu da odgovaraju ili ljudi koji su njemu bliski. Što se tiče ovih što pričaju da je on diktator, oni nikada neće nikome odgovarati – kaže Đukanović i dodaje da je je to zbog toga što je takav sistem napravljen u državi gde su ostali u velikom broju, kako kaže, kadrovi “žutog sistema”.\n– Ne samo što ne očekujem da Dragana Rakić neće biti pozvana na razgovor, već će dobiti i nagradu za to. Kao što ne očekujem da će Marinika Tepič odgovarati zbog fotografije na svom tviter profilu na kojoj se prikazuje kako “umetnik” maljem udara u biste Aleksandra Vučića – ističe Đukanović osvrćući se ironično da je to jedan umetnički performans, a ne poziv na nasilje.\nGovoreći o svom slučaju, kada je zbog tvita u kojem navodi “Marinika shvati, nećemo stati” saslušan u policiji, Đukanović kaže da su ga nadležni organi izveli iz crkve sa liturgije, kada je dobio, kako kaže hitan poziv.\n– Morao sam sa decom da odem u policiju! Nisam imao vremena ni decu da ostavim kod kuće, pa da odem u policiju, to je verovatno tako ekspresno i važno bilo – zaključuje Đukanović.


Sportske.net - Deki pred revanš u Italiji: "Milan favorit, ali da mi je neko ovo rekao pre godinu dana..."\nMeč između Milana i Zvezde na programu je u četvrtak od 21 sat.\nTrener Crvene zvezde Dejan Stanković istakao je pred put u Milano da je Milan favorit u dvomeču nokaut runde Lige Evrope.\n"Milan je, bez dvojbe, favorit, ali ne razmišljamo unapred o porazu. Da mi je neko rekao pre godinu dana da ćemo se boriti za prolaz u još jednu fazu Lige Evrope, da vodim ekipu u kojoj sam stasao sa klupe, ne bih mu verovao. Remi sa Milanom je mnogo značio mojim igračima, klubu i našim ljudima. Pogotovo, imajući u vidu da nismo odustali ni nakon što smo imali igrača manje", kazao je Stanković za italijanske medije.\nPotom je prokomentarisao i stanje u Interu, svom bivšem klubu i velikom rivalu "rosonera".\n"Poštujem Inter i veoma sam srećan zbog njegovog uspeha. Lepota života je u tome što sam ostavio dobra sećanja bivšim saigračima i ljudima tamo, uvek sam davao srce na terenu. To je bila grupica šampiona kojoj sam pristupio sa maksimalnim respektom. Svi zajedno smo, sa navijačima, napisali neke prelepe stranice istorije i osvojili sve što se moglo osvojiti."\n"Neroazuri" su slavili protiv Milana u gradskom derbiju.\n"Inter je je odigrao veoma dobro, što bi kod nas u Srbiji rekli, držali su sudbinu u svojim nogama. Možete videti da je to delo Antonija Kontea, tvrdom momku koji nikada ne odustaje. On je sjajan trener i sviđa mi se kako vodi tim, unapredio ga je. Inter je organizovan i uvek zna u kojem smeru ide. Naravno, to je snažna ekipa sama po sebi, ali glavnicu su stekli velikim radom.\nU ovom momentu, sve zavisi od Intera jer drži čelo tabele. Pobede protiv Juventusa, lacija i Milana su dobre za samopouzdanje, a sve što pričam, pričam kao navijač i bivši igrač kluba. Ponoviću šta sam rekao i ranije - Nadam se svim srcem da će Inter osvojiti Skudeto", rekao je Stanković.


PROSPERITATI – FONDACIJA ZA OPSTANAK - Zrenjaninski\nPROSPERITATI – FONDACIJA ZA OPSTANAK\nZRENJANIN – Mađarska vlada je pokrenula program za ekonomski razvoj AP Vojvodine vredan 50 milijardi forinti (160 miliona evra).\nVećina opredeljenih sredstava biće u formi kredita, a ostatak kao bespovratne subvencije. Primarni cilj programa je da se pomogne lokalnim poljoprivrednicima, preduzetnicima i malim proizvođačima u Vojvodini da razviju svoju delatnost. Program će se sprovoditi u saradnji sa Savezom vojvođanskih Mađara, obuhvata period od pet godina i prilagođen je razvojnim planovima u Srbiji, odnosno Vojvodini.\nSredstva će rapoređivati na osnovu konkursa, a prvi krug je otvoren u januaru i prvenstveno će se odnositi na mikropreduzeća i porodična preduzeća, na projekte razvoja u poljoprivredi i na standardizaciju. Rok za podnošenje projekata je 31. mart, ali ko propusti učešće u ovom pozivu, može da se priprema za sledeće. Da bi olakšali prijavljivanje i pisanje projekta, za upravljanje programom i za ceo ovaj postupak, osnovana je Fondacija „Prosperitati“ u okviru koje će biti otvorene teritorijalne kancelarije za pružanje pomoći. Jedna je otvorena i u Zrenjaninu, u Pink centru, za područje srednjeg i južnog Banata.\nPreksinoć je u Mužlji održana i veoma posećena tribina na kojoj su predstavnici Fondacije „Prosperitati“ predstavili program, uslove konkurisanja i odgovarali su na pitanja. Prisutni poljoprivrednici, preduzetnici su iskazali veliko interesovanje, jer u ovim konkursima vide veliku šansu da obnove svoju mehanizaciju, nabave nove mašine za svoju proizvodnju.\nKrajnji cilj programa SVM i Vlade Mađarske je da se preokrene sadašnja tendencija odlaska mladih iz Vojvodine na rad u inostranstvo.\nTagoviAP Vojvodina fondacija Mađarska vlada Prosperitati\nNa sednici u Zrenjaninu predstavljen novi koordinator Izvršnog odbora SNS\nLSV: POLjOPRIVREDNICI U PONIŽAVAJUĆEM POLOŽAJU\nRADIKALI OSTALI BEZ JEDINOG ODBORNIKA


Tramp će sa poljskim predsednikom razgovarati o NATO i trgovini\nAmerički predsednik Donald Tramp rekao je da će sa poljskim predsednikom Andžejom Dudom razgovarati o NATO-u i trgovini, te da će biti nastavljen dijalog o slanju snaga SAD u Poljsku. Tramp je izjavio da razmatra mogućnost slanja oko 2.000 američkih vojnika iz Nemačke u Poljsku, ...\nAmerički predsednik Donald Tramp razmatra mogućnost premeštanja dodatnih 2.000 američkih vojnika u Poljsku iz Nemačke ili neke druge evropske ...\nAmerički predsednik Donald Tramp izjavio je u sredu da će se sastati sa svojim ruskim kolegom Vladimirom Putinom tokom samita G20 krajem juna u Japanu. "Sastat ću se s Putinom na G20", rekao je kratko Tramp u Beloj kući posle sastanka s predsednikom Poljske Andžejem Dudom.\nAmerički predsednik Donald Tramp izjavio je da će se sastati sa svojim ruskim kolegom Vladimirom Putinom tokom samita G20 krajem juna u ...\nMoguće premeštanje 2.000 vojnika u Poljsku: Očekuje se Trampova odluka\nOn je, međutim, na sastanku sa poljskim predsednikom Andžejem Dudom u Vašingtonu napomenuo da konačna odluka o tome još nije doneta, javio je AP. Tramp je kazao da SAD imaju razmeštene desetine hiljada vojnika u Nemačkoj već "dugo, dugo vremena" i da će verovatno premestiti ...\nPredsednik SAD Donald Tramp izjavio je danas u Vašingtonu da razmatra premeštanje oko 2.000 dodatnih američkih vojnika u Poljsku iz Nemačke i drugih evropskih zemalja. Na sastanku s poljskim predsednikom Andžejom Dudom u Beloj kući, Tramp je međutim naveo da konačna odluka o ...\nAmerički predsednik Donald Tramp izjavio je da razmatra mogućnost premeštanja dodatnih 2.000 američkih vojnika u Poljsku iz Nemačke ili neke druge evropske zemlje. On je, međutim, na sastanku sa poljskim predsednikom Andžejem Dudom u Vašingtonu napomenuo da konačna odluka o tome ...\nPoljska će uskoro imati četvrti najveći kontingent američkih vojnika u Evropi, a to će PAPRENO KOŠTATI\nKšištof Ščerski, šef kabineta poljskog predsednika, potvrdio je da su Poljska i Sjedinjene Države završile političke pregovore o jačanju američkog vojnog prisustva u toj zemlji. Prema njegovim rečima, poljski predsednik Andžej Duda i njegov američki kolega Donald Tramp u sredu ...\nTramp i Duda: Na stolu - kupovina F35, jačanje vojnog prisustva SAD u Poljskoj, "važna najava"\nVašington -- Predsednik SAD Donald Tramp izjavio je u Vašingtonu da razmatra premeštanje oko 2.000 dodatnih američkih vojnika u Poljsku iz Nemačke i drugih evropskih zemalja Na sastanku s poljskim predsednikom Andžejom Dudom u Beloj kući, Tramp je međutim naveo da konačna odluka ...\nTramp ugostio poljskog predsednika, obećao veće vojno prisustvo u toj zemlji\nAmerički predsednik Donald Tramp ugostio je svog poljskog kolegu Andžeja Dudu i obećao mu da će ojačati američko vojno prisustvo u njegovoj zemlji, što će verovatno ponovno pokrenuti napetost s Moskvom. Tramp, 72-ogodišnji američki milijarder, i Duda, 47-ogodišnji poljski ...


March, 2019 | Headliner\nMULTIETNIČKA ATRAKCIJA vas poziva u Novi Sad na svirku, gubitak motorike, uračunljivosti i morala\nBeogradski tvrdi rock’n’roll sastav Multietnička atrakcija nastupiće 12. aprila u Omladinskom Centru CK13 u Novom Sadu u organizaciji Crime:Scene kolektiva. Bendu će ovo biti prvi nastup u Crnoj Kući, a Novosađanima će, pored svog ustaljenog žestokog rokenrola, predstaviti i potpuno nove pesme – premijerno. Multietnička Atrakcija je poslednji put svirala …\nBeogradski garaž pank trio Šajzerbiterlemon objavio je singl i spot “O idolima”, kao najavu za njihov debi album koji izlazi u maju ove godine za zagrebačku izdavačku kuću Geenger records. U spotu se pojavljuju glumica Jovana Gavrilović i bend, a režiju potpisuje rediteljka Jelena Gavrilović. Za kameru je bio zadužen …\nSnima se rimejk kutne skandinavske serije “Most” u srpsko-hrvatskoj koprodukciji\nSkandinavska serija “Most” (Broen) koja se godinama uspešno prikazuje, dobiće i svoj sedmi rimejk, i to u srpsko-hrvatskoj koprodukciji. Priče društveno neprilagođene i emotivno nezgrapne policajke Sage Noren i njenih partnera, sa zamršenim zapletima u otkrivanju počinilaca ili počinioca mučnih ubistava na relaciji Danska – Švedska, poput magneta je privlačila …\nPozitivno iskustvo koje se ne zaboravlja… Music & Art ulični festival PozitivNI traži volontere\nDrugu godinu za redom PozitivNI festival otvorio je javni poziv za volontere i volonterke. Pedeset vrednih i ambicioniznih mladih ljudi imaće priliku da bude deo ovogodišnjeg četvorodnevnog festivala koji će se održati u parku Čair i Dušanovoj ulici u Nišu. Sektorske pozicije za koje zainteresovani mogu da se prijave su …\n13 je njen srećan broj… P!nk otkrila detalje o novom albumu i objavila lyrics video za singl “Hustle”\nAmerička pevačica P!nk je objavila spisak pesama i datum izlaska svog predstojećeg, osmog studijskog albuma “Hurts 2B Human”. LP će biti objavljen 26. aprila i dostupan je za prednarudžbinu. Set od 13 pesama sadrži duete sa izvođačima kao što su: Kalid, Kris Stejplton, Keš Keš i Vrabel, a uključuje i …\nANA ĆURČIN, PRVI PUT SAMA NA BINI, ZAGREJAĆE PUBLIKU PRED STILL CORNERS U AMERIKANI\nPre britanskog dream pop/synth pop benda Still Corners, za čiji koncert 7. maja u sali Amerikana Doma omladine Beograda vlada veliko interesovanje, nastupiće naša poznata kantautorka Ana Ćurčin. Ana Ćurčin je rođena u Bagdadu, odrasla je u Moskvi, ali živi i radi u Beogradu. Njena muzika je nežna i moćna, …\nIzložba ilustracija Davida Vartabedijana “TOP 50” od 1. aprila u SKC-u\nPoznati srpski ilustrator, dizajner i novinar David Vartabedijan predstaviće svojih 50 najdražih ilustracija na izložbi u Srećnoj galeriji SKC-a, od 1. do 12. aprila. “TOP 50“ je naziv koji aludira na Top liste, a u ovom slučaju David predstavlja odabir 50 najdražih (od više od 320 objavljenih) ilustracija nastalih za …


ZAŠTITA NOVOG SADA OD POPLAVA - JVP "Vode Vojvodine" Novi Sad\nZAŠTITA NOVOG SADA OD POPLAVA\nU Novom Sadu je prvi put u Srbiji upotrebljeno inovativno rešenje odbrane od poplava sa mobilnom opremom. Ovakav sistem primenjuje se u svim većim gradovima Evrope. U slučaju opasnosti, na otvorenim deonicima (kao što su stepeništa, otvori za objekte, u Luci, kod spomenika) montira se mobilni zid, koji se lako i brzo postavlja i uklanja.\nRadove na nadvišenju odbrambenog zida na Keju, Telepu i delu kanala finansirao je Fond za kapitalna ulaganja (280 miliona dinara), a mobilnu opremu i skladište Svetska banka (150 miliona dinara).\nRadovi na nadvišenju odbrambene linije Novog Sada predstavljaju jedan od najvažnijih projekata JVP „Vode Vojvodine“ u zaštiti od poplava u poslednjih godinu dana.\nU odbrambenoj liniji Novog Sada postojalo je nekoliko takozvanih slabih mesta, što se najbolje pokazalo u proleće 2006. godine, kada je Dunav kod Novog Sada dostigao čak 745 cm. Zahvaljujući radovima na nadvišenju odbrambene linije na novosadskom keju i na desnoj obali kanala, od uliva u Dunav do novosadske prevodnice, Novi Sad bi trebalo da bude bezbedan čak i u slučaju da vodostaji budu viši od osam metara. Ovakvi vodostaji, kaže statistika, javljaju se jednom u 100 godina. Radovi su počeli krajem 2009. godine, a sve bi trebalo da bude gotovo tokom jeseni.\nRadovi na nadvišenju odbrambene linije Novog Sada, vredni oko 280 miliona dinara, finansirani su iz Fonda za kapitalna ulaganja AP Vojvodine. Najpre su, sredinom 2010. godine, završeni radovi na rekonstrukciji i nadvišenju novosadskog keja, odnosno, deonice od uliva kanala DTD u Dunav do Bulevara cara Lazara, duge 2,35 km. Odbrambena linija u proseku je izdignuta za oko 80 cm.Tokom proleća sanirana je i slaba deonica na delu nasipa kod Južnog Telepa, a do jeseni trebalo bi da budu gotovi i radovi na nadvišenju odbrambene linije na delu kanala DTD u Novom Sadu, od uliva u Dunav do novosadske prevodnice, na deonici dugoj oko 4 km. Ojačavanje i izdizanje odbrambene linije na kanalu radi se kombinacijom zemljanog nasipa, betonskog zida i mobilne opreme.\nMOBILNA OPREMA I MAGACIN\nJVP „Vode Vojvodine“ nabavilo je iz kredita Svetske banke mobilnu opremu, vrednu 67 miliona dinara, koja će se montirati samo u slučaju izuzetno visokih vodostaja Dunava, na stepeništima, otvorima i silaznim rampama na kanalu i keju, kao i na platou Luke Novi Sad. Metalni stubovi, talpe, ankeri i svi dodatni elementi, kupljeni su od renomirane nemačke kompanije “IBC”, koja je na međunarodnom tenderu ponudila najbolje uslove. Stručnjaci iz Nemačke, u skladu sa ugovorom, postaviće ankere i stubove na 40-ak otvora odbrambene linije Novog Sada, na keju i delu kanala od prevodnice Novi Sad do uliva kanala u Dunav. Na tako postavljene stubove, ukoliko Dunav ozbiljno zapreti, montiraće se metalne ploče u visini rekonstruisanog zida na keju, odnosno odbrambene linije na kanalu. Deo mobilne opreme, čija ugradnja trenutno nije neophodna, čuva se u krugu novosadske prevodnice gde će uskoro biti završen i centralni magacin mobilne opreme.\nTakođe sredstvima iz kredita Svetske banke, gradi se i 85 miliona dinara vredan magacin u kom će se skladištiti mobilna oprema i oprema za sprovođenje odbrane od poplava. Magacin, površine 1.600 kvadratnih metara, nalazi se kod novosadske prevodnice. Radovi su počeli 1. februara, a biće gotovi tokom leta.


Riblja pijaca, Trg republike 18, Novi Sad - Otvoreni prostor (MojNOVISAD.com)\nTrg republike 18 , Novi Sad\nBroj telefona: 021 524 927 (JKP Tržnica Novi Sad)\nWebsite / FB stranica\nSa najdužom tradicijom u gradu, Riblja pijaca je od mesta koje je sredinom XIX veka služilo isključivo za snabdevanje građana svežom ribom, vremenom prerasla u klasičnu zelenu pijacu, sa bogatom ponudom svežih poljoprivrednih proizvoda, živinskog mesa, ribe i mešovite robe.\nNa površini od 9.000 m2 , ova pijaca je opremljena sa oko 458 prodajnih mesta, 54 poslovna prostora i 50 prodajnih mesta sa rashladnim vitrinama predviđenim za prodaju mleka i mlečnih proizvoda i svežeg živinskog mesa.\nKoristeći iskustvo starih evropskih gradova, naročito Rima, Venecije, Barselone, Marseja i poštujući činjenicu da se Riblja pijaca nalazi u starom jezgru grada, razvojnim programom predviđeno je da se na ovoj lokaciji u budućnosti napravi montažno-demontažna pijaca, što bi omogućilo da se po završetku njenog radnog vremena oslobodi prostor za lepo uređeni gradski trg. Realizacijom ove ideje Riblja pijaca bi samo potvrdila status najpopularnije novosadske pijace.\nRadno vreme: 06:00 - 17:00 / Nedeljom i praznikom: 06:00 - 14:00\n* tekst i fotografije: JKP Tržnica Novi Sad


SMANJENJE PLATE: Jović prihvatio, Ramos nije - Telesport.rs\nSMANJENJE PLATE: Jović prihvatio, Ramos nije\nSvima je dobro poznata situacija da klubovi mnogo manje zarađuju od kada se pojavio korona virus. Zato gledaju da uštede svaki mogući evro, pa se u takvoj situaciji našao i Real Madrid.\nProšle godine svi igrači Real Madrida su pristali na smanjenje plate od 10%, međutim situacija se još uvek nije stabilizovala pa su u klubu primorani na novo smanjenje plate.\nFlorentino Perez je otkrio sledeće: “Opet je pred igrače stavljen predlog da se odreknu 10% godišnje zarade na šta su mahom svi pristali. Razgovaramo sa mnogim igračima i neki od njih su već pristali na smanjenje plate. Posebno dvojica koja su nas napustila, Luka Jović i Martin Edegard.”\nPa je tako srpski reprezentativac u Realu primao 5.000.000 godišnje, pošto je prihvatio da mu se smanji plata za 10%, od sada će primati 4.500.000 evra!\nMeđutim kapiten “kraljevskog kluba” Serhio Ramos ovoga puta nije prihvatio na smanjenje od 10% kao što je to učinio prošle godine, sada traži povećanje plate i produženje ugovora na još godinu dana, ali Perez za sada ne pristaje na to. Videćemo kakav nas epilog tu čeka!


Auto osiguranje - London uvodi kaznu za automobile koji mnogo zagađuju\n"Zapanjujuće je da živimo u gradu u kojem je vazduh toliko zagađen da mnoga naša deca odrastaju sa plućnim problemima. Ukoliko sada ne napravimo drastične promene, nećemo štititi zdravlje naše dece u budućnosti" naveo je Kan, potvrđujući da će London dobiti "najstroži standard" za emisije od svih velikih gradova, a prenosi britanski Gardijan (The Guardian).\nBBC prenosi da je reč o vozilima na dizel i naftu koja su proizvedena pre 2005. godine i ne ispunjavaju Euro 4 standard za emisije azotnog oksida i čestica.\nOvo "poslednje upozorenje", koje se odnosi na 16 područja u Velikoj Britaniji među kojima je i London, izdato je jer te zemlje nisu preduzele mere da prekinu kršenje ograničenja zagađenja azotnim oksidom, koji je pre svega posledica auto transporta.\nOva taksa deo je šire palete mera koju laburista Sadik Kan planira da uvede tokom narednih meseci kako bi smanjio zagađenje u Londonu. Tu su i odustajanje od kupovine autobusa na dizel i uvođenje zone smanjenog zagađenja od 2018. godine.


Stopa inflacije u najrazvijenijim zemljama trebalo bi da opadne ove godine\nPrema najnovijem izveštaju Organizacije za ekonomsku saradnju i razvoj - OECD stopa inflacije u najrazvijenijim zemljama trebalo bi da opadne ove godine, ali će ekonomska aktivnost ostati relativno slaba.\nZvaničnici OECD-a su danas saopštili da izgleda da se cene najvažnijih sirovina i poljoprivrednih proizvoda na svetskim tržištima stabilizuju što bi moglo da utiče na smanjenje stope inflacije i jačanje poverenja potrošača. U izveštaju se, medjutim, istovremeno upozorava da je teško utvrditi dugoročniju prognozu za vodeće svetske ekonomije.\nOECD takodje navodi da će ekonomije sedam najrazvijenijih zemalja - SAD, Britanije, Francuske, Nemačke, Italije, Japana i Kanade, ove godine rasti po prosečnoj stopi od 1,4 odsto, ali takodje upozorava da bi britanska ekonomija mogla da udje u recesiju, dok će rast većine evropskih ekonomija biti blizak nuli.\nU izveštaju se takodje navodi da će američka ekonomija rasti po stopi većoj od proseka Grupe sedam dok će u slučaju Japana stopa rasta biti nešto manja.\nIračka vlada je odobrila sporazum o naftnim uslugama sa Kinom koji bi u narednih dvadeset godina mogao da dostigne vrednost od tri milijarde dolara.\nKineska Nacionalna naftna kompanija na osnovu sporazuma treba da razvija naftno polje Adhab, južno od Bagdada i naposletku počne da proizvodi više od 110 hiljada barela nafte dnevno. To je prvi veliki ugovor Iraka i neke strane naftne kompanije posle pada Sadama Huseina.\nSporazumom se kineskoj kompaniji daje određena novčana suma i možda određuje matrica za sklapanje budućih sporazuma. U nekim slučajevima zemlje koje raspolažu naftom plaćaju naftnim kompanijama tako što im dozvoljavaju da zadrže i prodaju deo nafte koju su izvadile.


Datum objave: 18.10.2019 09:46 | Autor: PR služba Ministaratva prosvjete\nPostojeća intervencija se nadovezuje na rezultate prethodnog projekta „Podsticanje demokratske kulture u školama“ koji je sproveden u periodu 2017 - 2019. godina u partnerstvu sa Ministarstvom prosvjete, Zavodom za školstvo, 25 pilot škola, lokalnim zajednicama i drugim partnerima.\nNovi projekat ima za cilj da promoviše kvalitetno obrazovanje pružanjem podrške školama i lokalnim zajednicama u naporima na uklanjanju predrasuda i diskriminatornih pristupa prema osetljivim grupama, kao i prevenciji nasilja u školama. Aktivnosti će se oslanjati na Okvir kompetencija za demokratsku kulturu Savjeta Evrope za u cilju pružanja sistematske podrške na dva nivoa – školskom, uključujući lokalne zajednice kao i na nivou obrazovnih politika.\nKomisija za izbor novih 15 osnovnih škola biće sastavljena od predstavnika Ministarstva prosvjete, Zavoda za školstvo, Savjeta Evrope i Delegacije Evropske unije u Crnoj Gori (u svojstvu posmatrača). U mreži pilot škola, oformljenoj za potrebe prethodnog projekta, uglavnom su participirale srednje škole, pa se izborom isključivo osnovnih škola povelo računa o ravnomjernoj zastupljenosti jednih i drugih škola. Dodatnih 15 pilot škola biraće se na osnovu kriterijuma koji se nalaze u prilogu ovog poziva.\nPotrebno je da škole, koje su zainteresovane za učešće u projektu, popune formular u prilogu i dostave prateća dokumenta: izjave koje potpisuje uprava škole, zaposleni i savjet roditelja kojima se iskazuje posvećenost unapređenju uslova u školi sa ciljem stvaranja ambijenta demokratske i inkluzivne kulture kako je to proklamovano ciljevima projekta: Škole takođe moraju iskazati spremnost za prenošenje primjera dobre prakse i podršku drugim školama u okruženju. Izjave su u slobodnoj formi, nije propisan obrazac.\nRok za dostavljanje prijavnog formulara, prateće izjave, kao i dokumenta kojima dokazuju je 1. novembar 2019. godine na email adresu Education.podgorica@coe.int. U naslovu mejla potrebno je da stoji: Prijava za učešće u realizaciji projekta „Kvalitetno obrazovanje za sve“- [Naziv škole].


RTS :: Linta novi predsednik Odbora za dijasporu, Kostić smenjen\nPolitika Linta novi predsednik Odbora za dijasporu, Kostić smenjen\nLinta novi predsednik Odbora za dijasporu, Kostić smenjen\nčetvrtak, 17. maj 2018, 18:39 -> 18:42\nPoslanik Dveri Ivan Kostić smenjen je sa mesta predsednika skupštinskog Odbora za dijasporu, a za novog predsednika je izabran njegov dosadašnji zamenik Miodrag Linta.\nPoslanik SNS-a Aleksandar Marković rekao je Tanjugu da je Kostić smenjen jer je zloupotrebio funkciju predsednika tog odbora u stranačke svrhe, dok šef poslanika Dveri Boško Obradović veruje da su razlozi za Kostićevu smenu drugačiji.\nNa konferenciji za novinare u parlamentu, Obradović je rekao da je današnjom smenom Ivana Kostića smenjen poslednji predsednik odbora koji dolazi iz opozicije.\n"Opozicija od ovog trenutka nema nijednog predsednika odbora. Svi koji su prisustvovali sednici odbora za dijasporu i Srbe u regionu mogli su konstatovati jednu neobičnu stvar, da vladajuća većina traži smenu, a ne može da navede nijedno obrazloženje", rekao je Obradović.\nKaže da se može zaključiti da razloga za smenu nema, a da on može da ponudi, kako je rekao, dva racionalna obrazloženja, prvi je zato što je "Kostić bio dobat domaćin sa drugim kolegama iz odbora Nataliji Poklonskajoj, a to je zasmetalo zapadnim partnerima ili zato što se pokazao kao vrlo uspešan i počeo da štrči".\nObradović je rekao da je Kostić odbor vodio vanstranački, bez patrijskih interesa.\nNovi predsednik odbora Miodrag Linta sa liste SNS-a zahvalio je Kostiću sa kojim je, kako je rekao novinarima, imao dobru saradnju u prethodne dve godine, ali je istovremeno želeo da demantuje Obradovićeve tvrdnje.\n"Prva neistina jeste da je Ivan Kostić smenjen zbog naloga zapadnih mentora, a zbog posete poslanice Natalije Poklonskaje. To apsolutno nije tačno, dobro je poznato da predsednik i Vlada Srbije imaju nikad bolju saradnju sa ruskom federacijom, a nedavna poseta predsednika Vučića Moskvi najbolje govori o kvalitetu te saradnje", rekao je Linta.\nTakođe je naveo da je neistina da je vladajuća koalicija nezaintresovana da se poboljša položaj Srba u regionu.\n"To je spolutna neistina, upravo aktulena vlast čini sve što je moguće da poboljšamo položaj Srba u regionu, posebno na području Hrvatske, Federacije BiH", istakao je Linta i poručio da će odbor na čijem je sad čelu nastojati da poboljša saradnju sa ministarstvima i drugim institucijama u cilju rešavanja problema dijaposre i da osnaži veze dijaspore i matice.\n1 Usvojen budžet za 2019.\n2 Skupština usvojila budžet, poslanici se izjasnili o više od 60 zakona\n3 Deo opozicije najavio da će celu noć ostati u Skupštini\n4 Poslanici o amandmanima na više zakona, sutra glasanje\n5 Nastavljena rasprava o amandmanima\n6 Opozicija opet stoji u parlamentu, polemika o "preletanju"\n7 Rašković Ivić: SRS i SNS u koaliciji u skupštini\n8 Skupština raspravlja o budžetu, oštra polemika vlasti i opozicije\n9 Rasprava u Skupštini, od budžeta do Tvitera\n10 Mali u parlamentu: Javni dug pod kontrolom


Da li će Tramp doći glave NATO-u (video) - Sputnjik Srbija\n18:00 11.07.2018 Preuzmite kraći link\nDa li će Tramp uspeti da natera zemlje Evropske unije da izdvajaju više novca za Alijansu? Šta znači to što se odmah nakon samita NATO-a američki predsednik sastaje sa Vladimirom Putinom? Zašto je interes Vašingtona raspad EU i da li će Emanuel Makron podleći Trampovom uticaju i napustiti EU? Pod kojim imenom Makedonija ulazi u NATO?\nNa ta pitanja odgovaraju istoričar Saša Adamović, politikolog Jelena Vukoičić i novinar Bojan Bilbija.\nSvet sa Sputnjikom, NATO, Donald Tramp


Građani ogorčeni: Visoko Ekoenergija seli prodajno mjesto za kupovinu plina u Topuzovo Polje – Visoko.ba\nGrađani ogorčeni: Visoko Ekoenergija seli prodajno mjesto za kupovinu plina u Topuzovo Polje\nBrojni građani javili su se na adresu naše redakcije prethodnih dana ogorčeni zbog odluke Javnog preduzeća Visoko Ekoenergija o selidbi prodajnog mjesta.\nNaime, iz ove kompanije obavijestili su prethodnih dana svoje korisnike da se od 2. augusta 2019. godine prodajno mjesto sa sadašnje lokacije, u Naselju Luke II/16, seli u sjedište preduzeća.\n“Novo prodajno mjesto na adresi Kakanjska br. 4 (bivše prostorije Vitexa) počinje sa radom u ponedjeljak, 5. augusta 2019. godine”, stoji u saopćenju iz JP Visoko Ekoenergija.\nOvo je posebno nonsens ukoliko znamo da se najveći broj korisnika usluga ovog preduzeća nalazi u najužem centru grada ili u Naselju Luke, te su brojni građani istaknuli kako će im selidba prodajnog mjesta stvoriti dodatne probleme budući da se nalazi izvan grada.\nPosebnu zabrinutost istaknuli su stariji građani, penzioneri, kojima će od sada kupovina plina predstavljati pravu avanturu, s obzirom da velika većina njih neće moći otići i kupiti osnovni ogrijev tokom zimskih dana, posebno oni sa poteškoćama u kretanju ili oni koji sebi ne mogu priuštiti, pored svih drugih životnih troškova, odlazak u Topuzovo Polje automobilom ili taksijem.\nUkoliko se sjetimo nedavnih saopćenja gradskih vlasti u Visokom, koje su zahtijevale da Zeničko-dobojski kanton sufinansira korištenje plina na području naše općine, po uzoru na Kanton Sarajevo, vidjet ćemo ustvari i svu nelogičnost postupaka javnog sektora koji na jednoj strani, navodno, traži pomoć za građane, a na drugoj direktno otežava građanima kupovinu ovog važnog energenta.\n← Emir Džafić: 120.000 KM za završetak dionice puta Dvor-Čifluk\nBh. hadžije u Medini: Ko ima para nek’ ide na Bahame… →\n9. Decembra 2018. 17. Aprila 2019. Midhat Hajdarević\n24. Decembra 2018. 17. Aprila 2019. Midhat Hajdarević


Košarkaški super-agent najavio nešto zanimljivo: ABA dobija još jedno mjesto u Evroligi?\nPonedjeljak, 15.04.2019 | 21:46\n"ABA liga definitivno zaslužuje još jedno mjesto u Evroligi. Mnogo sam se bavio time, jer je to od značaja za moj posao i nema mnogo sredina koje više zaslužuju vajld-kard", izjavio je on.\nKošarkaški super-agent Miodrag Ražnatović najavio je da bi naredne sezone u Evroligi mogla da igraju dva kluba iz ABA lige.\nOn je u razgovoru sa studentima na Ekonomskom fakultetu rekao da za to "postoji ozbiljna šansa".\n"Mislim da postoji ozbiljna šansa da neko iz ABA lige dobije to i da sljedeće godine regionalna liga ima dva predstavnika. Mislim da se mnogo napora ulaže u to", dodao je Ražnatović, prenosi Mondo.\nNedavno je predsjednik Partizana Ostoja Mijailović kazao da se "crno-bijeli" nadaju specijalnoj pozivnici, a moguće i da bi poraženi finalista ABA lige bio zainteresovan da bude dio košarkaške klupske elite.\nEvroliga će od naredne sezone imati 18 klubova, a jedno mjesto bi moglo da se otvori ako Valensija osvoji Evrokup.


Federalna vlada izdvaja 22 miliona KM za željeznički saobraćaj - Bportal.ba - Najvažnije vijesti iz BiH\nVlada FBiH usvojila je Program utroška sredstava tekućeg transfera “Subvencije javnim preduzećima – Transfer Željeznicama FBiH” utvrđenog Budžetom Federacije BiH za 2019. godinu Federalnom ministarstvu prometa i komunikacija u visini od 22.000.000 KM.\nJavnom preduzeću Željeznice Federacije BiH bit će rapoređeno 19.300.000 KM za finansiranje održavanja željezničke infrastrukture i 2.000.000 KM za sufinansiranje obavljanja usluga željezničkog putničkog saobraćaja i 100.000 KM za sufinansiranje usluga željezničkog kombinovanog saobraćaja. Za učešće Federacije BiH u sufinansiranju Bosanskohercegovačke željezničke javne korporacije namijenjeno je 600.000 KM.\nKorisnicima transfera sredstva će biti prebacivana u jednakim mjesečnim iznosima.\nOznačeno: 22 miliona, federalna vlada, željeznica\nU više sarajevskih naselja u srijedu će doći do poremećaja vodosnabdijevanja, sapćeno je iz KJKP “Vodovod i kanalizacija”. Danas će zbog popravke kvarova na vodovodnoj mreži dolaziti do poremećaja u vodosnabdijevanju u dijelovima sljedećih naselja: Azići, područje kod hotela Evropa, Bistrik, Buća Potok, Jarčedoli, Pogledine, Dolovi, Sokolović Kolonija, Jošanica Donja, Boljakov Potok, Bentbaša, Rakovica, Gladno […]


Foto MUP KS\nOsumnjičeni su se predali kada ih je policija locirala i opkolila u sarajevskom naselju Stup.\n- Pretresen je stan u Ulici DŽemala Bijedića koji koristi A. A, koji je uhapšen jer je pronađeno devet pušaka, raketni bacač, dve bombe, dva pištolja, više od 1.000 metaka, dva prigušivača, 525 grama marihuane, 40 grama kokaina, 370 grama heroina i 1,1 kilogram spida - saopšteno je iz MUP Kantona Sarajevo.\nU jednom drugom stanu je otkriven novac za koji se sumnja da pripada jednom od osumnjičenih za ubistvo, te da je stečen izvršenjem krivičnih dela.\nPodsetimo, Kenin Lukač je ubijen ispred kuće svog prijatelja Mehmeda Ramića, koji je likvidiran u decembru prošle godine. Za taj zločin je osumnjičen Adel Kabaš (ranije se prezivao Murtović), koji je u bekstvu, a radi se o bratu sada uhapšenog Asmira Murtovića.\nNa dan ubistva Lukač se verbalno sukobio sa Asmirom Murtovićem i navodno su se raspravljali u vezi sa Ramićevim ubistvom...\nSUD BiH PRITVORIO DRŽAVLJANINA SRBIJE: Jovicu (47) terete zbog ubistvo bez predumišljaja\n30. 12. 2021. u 13:56\nTROJE DECE OSTALO BEZ RODITELJA: Rade ubio Tanju u haustoru zgrade, pa presudio sebi - detalji tragedije u Kozarskoj Dubici\n27. 12. 2021. u 12:46\nubistvo hapšenje Republika Srpska vesti Kenan Lukač


Matić: Više žena u IT obrazovanju - Ekonomija - Dnevni list Danas\nPočetna » Ekonomija » Matić: Više žena u IT obrazovanju\n2Piše: Beta 15. decembra 2020. 16.13\nOna je rekla da se broj žena povećava u obrazovanju i da su žene često uspešnije na studijama i upisuju doktorske studije i dodala da su oko 60 odsto diplomaca prošle godine bile žene.\nMatić je istakla da 20 odsto zaposlenih u IT industriji u Srbiji čine žene, da ih na IT studijama ima oko 30 odsto, a među inženjerima 40 odsto, kao i da se u IT odeljenja u srednjim školama upisuje sve više devojčica i da one sada čine 40 odsto učenika tih odeljenja.\nAmbasador SAD Entoni Godfri ukazao je na značaj digitalne pismenosti za budućnost.\nOn je ukazao da su globalno žene manje digitalno pismene od muškarca i da je u Srbiji 57 odsto žena digitalno nepismeno, dok je to slučaj sa 51 odsto muškaraca i da je taj jaz prisutan svuda u svetu, jer žene imaju manje novca, pa samim tim i manje pristupa internetu i računarima.\nNaveo je i da žene imaju manje slobodnog vremena, da jedna od pet osoba u Srbiji nema pristup internetu i da se digitalne tehnologije i dalje smatraju muškim profesijama u svetu.\nOn je istakao da svi zajedno moraju da rade na digitalnoj pismenosti, jer je ona ključ za budućnost.\nIT, Ministarka trgovine, žene\n15. decembra 2020. u 16.32\nViše žena i u rudnicima i čeličanama!\n16. decembra 2020. u 00.38\nA ko je to nama vec „ulozio dodatni napor“ i zauzeo „svoje“ mesto?


Fondacija za mlade Obrenovca – U SKC-u otvoren „Klub za decu i mlade“\nU SKC-u otvoren „Klub za decu i mlade“\nPosted on 19/12/2014 Posted By: OYFCategories: Novosti\nKatastrofalne poplave koje su u maju pogodile Obrenovac teško su oštetile i Sportsko-kulturni centar „Obrenovac“, središte kulturnog života grada. Uprkos ograničenim prostornim resursima, centar je nastavio da radi „punom parom“, oplemenjujući život svojih sugrađana najrazličitijim aktivnostima.\nDeca, mladi i svi građani Obrenovca od subote mogu da uživaju u programima u još jednom prostoru u okviru zgrade Spotrsko-kulturnog centra – „Klubu za decu i mlade“.\nProstor je otvoren u subotu, 13. decembra, nastupima Dečjeg gradskog hora „Kruna od nota“ i Centra za savremenu igru „Idea“. Tom prilikom je prikazan i film o predstavi „Hrabri da krenemo“ koju su nakon poplava osmislila deca iz Kutka za decu u Osnovnoj školi „Posavski partizani“.\n„Klub za decu i mlade“ je obnovljen i opremeljen uz podršku međunarodne organizacije Save the Children, a zahvaljujući višemesečnim naporima zaposlenih u SKC-u, Kancelariji za mlade i Fondaciji za mlade Obrenovca.


26 Sep 2020, 11:54 rts Anđelija Kuzmanović\nNavršava se 76. godišnjica operacije "Halijard", najuspešnije spasilačke misije u Drugom svetskom ratu. Godišnjica je obeležena u Pranjanima, gde će na istorijskom Galovića polju biti otvoren sportski aerodrom i deo memorijalnog kompleksa.\nVučić: Gradićemo prijateljske odnose sa SAD\nPredsednik Aleksandar Vučić rekao je prilikom obraćanja da su Srbi, Amerikanci, Englezi postali braća po oružju tokom operacije "Halijard".\nTi odnosi su se, kaže, promenili tokom devedesetih, a za to se, dodaje, može okriviti "onaj drugi". Srbija će u budućnosti graditi, navodi Vučić, odnose prijateljstva sa SAD.\nPredsednik kaže da je Srbija u 20. veku verovatna imala najveći broj ratova i, srazmerno broju stanovnika, najveći broj žrtava.\nSmatra da je došlo vreme kada Srbije više neće govoriti loše jedni o drugima jer je, kako kaže, važno da budemo jedinstveni i znamo šta su nam vitalni interesi.\nZato je, napominje, bitno čuvati mir.\nDodaje da će Srbija da raste i razvija se "brže nego ikada".\nAmbasador SAD u Srbiji Entoni Godfri na početku obraćanja je izjavio saučešće porodicama pilota poginulih u jučerašnjem padu aviona mig-21 kod Malog Zvornika.\nUkazao je da je on prvi ambasador SAD koji je došao u Pranjane i dodao da premalo ljudi zna za akciju spasavanja. Predugo je, kaže, ovaj događaj bio pod velom tajne, a nakon toga i pod velom zaborava.\nMemorijalni kompleks, prema njegovim rečima, dostojano obeležava hrabrost ljudi u Pranjanima koji su stavili život na kocku u jednoj od najvećih operacija spasavanja u istoriji.\nUkazao je da je nedavno potpisani sporazum u Vašingtonu pokazatelj "zrele, državničke mudrosti i kompromisa", a sprovođenje sporazuma će, dodaje, biti još veći izazov.\nIstiče da je akcija spasavanja savezničkih pilota odraz borbe srpskog naroda za slobodu i odraz prijateljstva koji srpski narod nosi u sebi.\nDodik podseća da su meštani Pranjana pomagali savezničkim prijateljima u trenutku okupacije i za kratko vreme izgradili aerodrom.\n"Ponosan sam na ove ljude što su tako reagovali i napravili poseban most prijateljstva sa SAD", navodi srpski član Predsedništva BiH.\nPoloženi venci u Memorijalnom kompleksu\nCeremonija na Galovića polju počela je intoniranjem himne "Bože pravde" i himna SAD, nakon čega su prisutni zvaničnici položili vence u novoizgrađenom Memorijalnom kompleksu.\nOve godine, zbog epidemije koronavirusu, na Galovića polju nema građana.\nCeremoniji prisustvuju predsednik Srbije Aleksandar Vučić, premijerka Srbije Ana Brnabić, srpski član Predsedništva BiH Milorad Dodik, potpredsednica vlade i ministarka Zorana Mihajlović, ambasador SAD u Srbiji Entoni Godfri, osnivač Fondacije Halijard Džon Kapelo, lokalni zvaničnici.\nIstoričar Dejan Ristić rekao je za RTS da je proboj Solunskog fronta naznačio okončanje Prvog svetskog rata, ali van granica…


Vlada usvojila Uredbu o Programu podsticanja zapošljavanja mladih „Moja prva plata“ | Insajder\nVlada usvojila Uredbu o Programu podsticanja zapošljavanja mladih „Moja prva plata“\nVlada Srbije je saopštila da je na današnjoj sednici usvojila Uredbu o Programu podsticanja zapošljavanja mladih „Moja prva plata“, za čiju će se realizaciji u 2020. i 2021. godini obezbediti sredstva u iznosu od dve milijarde dinara.\n„Ovim programom stvaraju se dodatne mogućnosti za osposobljavanje, sticanje prvog radnog iskustva i povećanje prilika za konkurentnije istupanje mladih na tržištu rada i njihovo zapošljavanje. Država će za deset hiljada mladih ljudi, koji su završili srednje škole i fakultete, pokrivati deo troškova njihove plate i time ih motivisati za pronalaženje prvog posla, a poslodavcima olakšati odluku da ih zaposle. Sredstva će biti prosleđena Nacionalnoj službi za zapošljavanje, koja sprovodi Program“, navodi se u saopštenju.\nKako se dodaje, ove mere su rezultat sastanka koji je održala premijerka Ana Brnabić u Vladi sa privrednicima, predsednikom Privredne komore Markom Čadežom i direktorom Nacionalne službe za zapošljavanje Zoranom Martinovićem.\nČlanovi vlade su na današnjoj sednici doneli i odluku da se Republici Liban uputi 100.000 evra novčane pomoći radi otklanjanja posledica nastalih nakon razorne ekspolozije u luci “ Bejrut“.


Vučić sa novim ambasadorom Nemačke\nVučić sa novim ambasadorom Nemačke: Srbija na evropskom putu\nVesti Autor:Beta03. jul. 201511:47 > 11:54\nPremijer Srbije Aleksandar Vučić je u razgovoru sa novim ambasadorom Nemačke Akselom Ditmanom rekao da je Srbija posvećena reformama i evropskom putu, kako bi postala organizovana i uspešna država.\nU saopštenju Vlade navodi se da je Vučić izrazio zadovoljstvo što na samom početku mandata novog nemačkog ambasadora u posetu Srbiji dolazi kancelarka Angela Merkel, što je „izraz velikog međusobnog poverenja između dveju zemalja“.\nVućič je upoznao nemačkog ambasadora sa rezultatima fiskalne konsolidacije i drugih ekonomskih mera, kojima je cilj stvaranje povoljnog poslovnog okruženja.\n„Nadam se da će se još više nemačkih kompanija odlučiti za ulaganje u Srbiji, ne samo da iskoriste povoljne uslove poslovanja, nego da nam prenesu deo nemačke radne etike“, rekao je Vučić.\nU saopštenju se dodaje da je Ditman istakao da se veoma raduje saradnji i da će svoj diplomatski rad posvetiti, pre svega, napretku Srbije na evropskom putu, naglasivši da „Evropska unija nije potpuna bez Srbije“.\nDitman je kazao da u Nemačkoj, kako piše u saopštenju, veoma cene lično angažovanje premijera Vučića u dijalogu sa Prištinom, kao i spremnost za regionalnu saradnju koja doprinosi stabilnosti zapadnog Balkana.\nPrema rečima ambasadora Ditmana, posebno su zapažene ekonomske mere, čije rezultate priznaju i međunarodne finansijske institucije.\n„Nema mnogo zemalja ni među članicama EU koje budžetski deficit mogu da drže ispod 3 odsto, kao što može Srbija“, rekao je nemački ambasador, a prenela Vlada Srbije.\nAksel DitmanAleksandar VučićEvropska unijaNemačka\npre 36 min 18


Počeo 18. Beogradski Festival Igre\nHome Članci Počeo 18. Beogradski festival igre\nPokrajinska sekretarka za kulturu, javno informisanje i odnose s verskim zajednicama Dragana Milošević prisustvovala je sinoć u Srpskom narodnom pozorištu početku održavanja 18. Beogradskog festivala igre.\nUoči početka festivala, sekretar Dragana Milošević je podsetila da publika, koja voli i podržava savremeni ples, tradicionalno dolazi na Beogradski festival igre, koji je našu zemlju odavno postavio i na kulturološkoj mapi sveta.\n“Ove godine, zbog pandemije, festival se održava u izmenjenim okolnostima, ali ipak u skladu sa epidemiološkim preporukama”, istakla je ona i dodala da o samom značaju Beogradskog festivala igre ne treba posebno govoriti jer je on izuzetan, kako za nas kao publiku, tako i za umetnike koje ćemo imati priliku da gledamo, a koji dolaze sa svih strana sveta.\nVeliku zahvalnost Gradu Novom Sadu i Srpskom narodnom pozorištu izrazila je direktorka Festivala Aja Jung, koja je podsetila da su brojni nastupi koji su odloženi od prošle godine sada pred publikom, a ono što se ne zna jeste da li će se ove godine, zbog okolnosti u kojima se nalazimo, u planiranim terminima festival i završiti.\nSolisti Njujork siti baleta, predvođeni prvakom Danijelom Ulbrihtom i primabalerinom Sarom Lejn, u uvertiri za 18. izdanje Beogradskog festivala, oduševili su publiku u Novom Sadu.\nU programu pod nazivom „Veče zvezda“ na sceni SNP-a, vrhunski umetnici iz SAD izveli su osam komada na muziku Astora Pjacole, Petra Iljiča Čajkovskog, Arva Parta, Henrika Vijevskog i Majkla Džeksona.\nPrevious articleGradonačelnik–predstavljanje mogućih rešenja za upite građana\nNext articleKralj rocka – Elvis Aron Presley


Evropska unija dodijelila 4 miliona eura za podršku organizacijama civilnog društva u BiH – Magazin Plus\nHome/Politika/BiH/Evropska unija dodijelila 4 miliona eura za podršku organizacijama civilnog društva u BiH\nProjekti se finansiraju u okviru EU Programa ‘Civil Society Facility and Media Programme in BiH’ za 2016-2017. godinu, kako bi se podržalo sudjelovanje civilnog društva u procesu integracija BiH u Evropsku uniju\nVladimir Pandurević, program menadžer za razvoj civilnog društva u Delegaciji EU u BiH istakao je važnu ulogu civilnog društva u promociji demokratije, te da se bez snažnog civilnog društva ne može postići nikakva temeljna društvena promjena.\n“Evropska unija će nastaviti podržavati organizacije civilnog društva u BiH. Ove godine, EU je pružila podršku u iznosu od oko 4 miliona eura, a iduće godine ta će podrška dosegnuti 5.5 miliona eura,” rekao je Pandurević.\nHifa Petrol kupila terminal tečnih goriva u Ševarlijama kod Doboja\n"Elektrodistribucija”: Planski radovi


Šta bi za građane značila proizvodnja ruske vakcine u Srbiji? – 24sata online\nProizvodnja vakcine u Srbiji na Institutu “Torlak” značilo bi da je ona građanima u svakom trenutku na raspolaganju, kontininuitet imunizacije nikada ne bi bio doveden u pitanje i oni bi bili preventivno zaštićeni od pojave ove bolesti, navodi za RTS direktorka Instituta “Torlak” Vera Stoiljković.\nVera Stoiljković je, gostujući u Jutarnjem dnevniku RTS-a, navela da je delegacija ruskih stručnjaka odobrila da na Institutu “Torlak” počne prva faza proizvodnje ruske vakcine protiv koronavirusa “Sputnjik V”.Direktorka “Torlaka” o tome šta bi za građane značila proizvodnja ruske vakcine u Srbiji.\nVera Stoiljković je, gostujući u Jutarnjem dnevniku RTS-a, navela da je delegacija ruskih stručnjaka odobrila da na Institutu “Torlak” počne prva faza proizvodnje ruske vakcine protiv koronavirusa “Sputnjik V”.\n“Prva faza obuhvata proizvodnju finalnog glota i finalnog proizvoda, što praktično znači punjenje i pakovanje vakcine. To znači da će se taj deo proizvodnog procesa odigravati na Institutu ‘Torlak’. Kojom brzinom ćemo ići zavisi od vremena koje je potrebno da se proizvodni pogoni usklade sa proizvodnjom nove vakcine”, objašnjava Stoiljkovićeva.\n“Za drugu fazu potrebno je da pre svega započnemo razgovore u vezi s tim, mi o tome još nismo pričali to je praktično početak proizvodnje ove vakcine. Da bi do toga došlo moramo da preuzmemo tehnologiju, moramo da napravimo nove pogone, da ih obezbedimo sa opremom i sistemima i odgovarajuće obučenim kadrom”, objašnjava direktorka Instituta “Torlak”.\nIstiče da bi proizvodnja ove vakcine u Srbiji na Institutu “Torlak” značilo da je ona uvek na raspolaganju građanima Srbije.\n“Mi sada imamo sreće i zahvalni smo što imamo vakcine, ali ne postoji uvek mogućnost stranih proizvođača da na vreme obezbede dovoljne količine koje su nam potrebne, pošto oni imaju posebne liste prioriteta kojima obezbeđuju određene države vakcinama. Tako bi našim pacijentima u slučaju proizvodnje domaće vakcine ona u svakom trenutku bila na raspolaganju, kontinuitet imunizacije nikada ne bi bio doveden u pitanje i oni bi bili preventivno zaštićeni od pojave ove bolesti”, objašnjava Stoiljkovićeva.\n“Što se lekara tiče njima bi takođe preventivom odnosno vakcinisanjem stanovništva posao bio znatno olakšan, došli bi do toga da su mnogo manji napori, mnogo lakše kliničke slike, što bi za državu sve zajedno značilo zdraviju i uspešniju populaciju”, zaključila je direktorka Instituta “Torlak”.\nTagovi: institut Torlakkorona virusproizvodnjaSputnik VvakcineVera Stoiljković\nMašan Lekić dobio drugo dete\nNemački Komitet za vakcinu dao novu preporuku za cepivo Astrezeneke


CRBC za četiri godine za zarade isplatio 300 miliona eura – Bankar.me\nCRBC za četiri godine za zarade isplatio 300 miliona eura\nGlavni izvođač radova na autoputu Bar-Boljare, China Road and Bridge Corporation (CRBC), je od 2016. do kraja prošle godine isplatio skoro 300 miliona eura za zarade, pokazuju podaci Mreže za afirmaciju nevladinog sektora (MANS).\n“Od toga je 295 miliona eura isplaćeno stranim radnicima, dok su domaći za četiri godine dobili samo pet miliona. Prošle godine prosječna zarada stranih radnika bila je oko šest puta veća od prosječnih primanja domaćih radnika”, pokazuju podaci MANS-a iz izvještaja o monitoringu autoputa koji je dostavljen Danu.\nCRBC je u 2016. godini imala trošak zarada i naknada od oko 40 miliona eura, u 2017. skoro 70 miliona, u 2018. blizu 110 miliona, a u prošloj godini oko 79 miliona eura.\n“Ta kompanija dijelu stranih radnika isplaćuje mjesečna primanja u Crnoj Gori, ali mnogo veći dio zarada isplaćuje direktno u Kini. Tako se najmanje 225 miliona eura odlilo iz zemlje po osnovu isplate zarada stranim radnicima u toj državi, a dodatnih 70 miliona isplaćeno je strancima u Crnoj Gori. Strani državljani zaposleni kod izvođača radova ne plaćaju porez na dohodak, niti doprinose za obavezno socijalno osiguranje”, navodi se u izvještaju.\nNa izgradnji autoputa u prosjeku je radilo oko dvije hiljade radnika, a prošle godine je bilo angažovano oko 1,2 hiljade zaposlenih.\n“Skoro dvije trećine radnika su stranci, za čije zarade se u poslednje četiri godine iz zemlje odlilo 295 miliona eura, dok je domaćim radnicima CRBC isplatio oko pet miliona eura. Strani radnici su prošle godine u prosjeku imali šest puta veću platu od domaćih, koja je četiri puta veća od prosječne zarade u Kini”, precizira se u izvještaju.\nPodaci Monteputa, kako su naveli, pokazuju da je na izgradnji autoputa u prosjeku radilo oko dvije hiljade zaposlenih.\nProšle godine je bilo zaposleno oko 1,2 hiljade radnika, u toku 2018. preko 3,2 hiljade, 2017. oko 2,9 hiljada, 2016. oko hiljadu, a u 2015. oko 720 radnika.\n“Dok je, prema podacima iz finansijskih izvještaja CRBC-a, ta kompanija prošle godine imala skoro 300 zaposlenih više nego što to pokazuje dokumentacija Monteputa, koji je zadužen da u ime države upravlja kompletnim projektom izgradnje autoputa Bar–Boljare”, navodi se u izvještaju.\nPOJMOVIChina Road and Bridge Corporation (CRBC) CRBC\nPrevious Evropska tržišta rastu treći dan uzastopno\nSljedeći Eurho Consulting organizuje on line radionicu – webinar pod nazivom „EU fondovi: Prilike i izazovi za Crnu Goru“\nKinezi gradili suprotno projektu, skrivali podatke od Vlade\nCRBC dobila dozvolu za sanaciju štete na Tari


U kovid bolnicama na jugu Srbije hospitalizovano 499 pacijenata, najviše u Leskovcu - JuGmedia\nU Kovid bolnici Leskovac, ukupno je hospitalizovano 222 pacijenta. Kod 210 je potvrđeno prisustvo korona virusa, a među hospitalizovanim pacijentima, nema dece zaražene virusom Covid -19, saopštio je KC Niš.\nU Univerzitetskom Kliničkom Centru Niš (infektivna klinika, dečije Covid infektivno odeljenje i GAK) ukupno je hospitalizovano 72 pacijenta, od kojih je 65 pacijenata Covid-19 pozitivno, međi njima i šestoro dece.\nU novoj zgradi UKC Niš ukupno je hospitalizovano 99 pacijenata. Kod 97 pacijenata je potvrđeno prisustvo virusa Covid-19.\nU Kovid bolnici u Kruševcu, trenutno je hospitaliovano 378 pacijenata. Kod 368 pacijenata je potvrđeno prisustvo virusa Covid-19.\nU Kovid bolnici u Zdravstvenog centra Vranje, ukupno su hospitalizovana 106 pacijenata i kod svih je potvrđeno prisustvo virusa. Među hospitalizovanim pacijentima, nema dece zaražene virusom Covid -19.\nKovid bolnicama Leskovac


Normalizira se situacija na poplavljenim područjima na jugu Srbije Situacija s poplavama na jugu Srbije polako se normalizira, a po riječima Vlade Plemića iz Sektora za vanredne situacije u ovom trenutku nigdje nije kritična situacija.\n12. 01. 2021. u 10:23 Fena\nSituacija s poplavama na jugu Srbije polako se normalizira, a po riječima Vlade Plemića iz Sektora za vanredne situacije u ovom trenutku nigdje nije kritična situacija.\n"Kiša je prestala padati što je najbitnije. Rijeke se polako povlače u svoje vodotokove. Mi smo najveći problem imali s bujičnim potocima i to su potoci koji ni na karti nisu postojali i oni su se uslijed velikih padalina aktivirali i popunili sve depresije i mjesta koje su odavno postojala kao opasnost", izjavio je Plemić za RTS.\nPo njegovim riječima, glavni uzrok poplava bilo je topljenje snijega, kao i ogromna količina kiše koja je pala proteklih dana.\n"U ovom trenutku nigdje nije kritična situacija i nigdje ne prijeti da bude kritična. Od 23 sata sinoć do jutra naše ekipe imale su samo manje intervencije na crpljenju vode", dodao je Plemić.\nU ovom trenutku nešto više od 10.000 kućanstava na jugu Srbije je bez električne energije zbog kvarova uzrokovanih poplavama.


SDP BiH Žepče pisao CIK-u:“Izbori u Žepču već sad netransparentni, tražimo smjenu člana OIK-a.“\nU ovom trenutku HDZ BiH u općini Žepče uz prešutnu saglasnost SDA, u potpunoj tišini, daleko od očiju javnosti priprema teren, koji će im nakon izbora omogućiti da političku snagu i moć, koju imaju u Žepču konvertuju u ucjenjivačku politiku i paralizu kompletne Federacije BiH.\nOpćinski odbor SDP BiH Žepče je u današnjem dopisu Centralnoj izbornoj komisiji BiH upozorio na netransparentnosti u izbornom procesu i tražio smjenu člana Općinske izborne komisije, gospodin, Dragan Galić.\n„Neko mora preuzeti odgovornost za vanzakonska imenovanja članova Općinske izborne komisije Žepče, nedopustivo je i u direktnoj suprotnosti sa izbornim zakonom BiH to što gospodin Galić, kao predsjednik HDZ-a mladeži i član Općinskog odbora HDZ BiH Žepče obnaša funkciju člana OIK-a“.\nSmatramo da je gospodin Galić, kao istaknuti funkcioner HDZ-a u Žepče već sad učinio izborni proces u Žepču netransparentnim, a što se najbolje manifestuje na rasporedu članova biračkih odbora, neproporcionalnom odabiru predsjednika biračkih mjesta, kao i na etničkoj raspodjeli članova mobilnih timova.\nOpćinski odbor SDP BiH Žepče upozorava i poziva stanovnike općine Žepče na maksimalan oprez i svakodnevno praćenje sudbonosnog izbornog procesa u općini Žepče, kako bi na vrijeme osujetili skrivene namjere HDZ-a i kako bi zajedno, nakon oktobra 2018. spriječili paralizu FBiH i naše domovine BiH.


Tramp odjednom okružen prijateljima\nM. K. 20. novembra 2016. 08:30\nKod demokrata i velikog dela republikanaca koji su slikali Donalda Trampa kao čoveka toliko opasnog da mu se ne sme poveriti ni upravljanje mesnom zajednicom a kamoli državom, kao da se naziru znaci amnezije. Prvi simptom – pokušavaju da sklope pakt sa budućim predsednikom koga su u kampanji nazivali „đavolom”.\nNepodesan za funkciju predsednika, rasista, fašista, šovinista, populista, novi Hitler, čovek sa koncentracijom devetogodišnjaka kome je dijagnostikovan deficit pažnje – dojučerašnji opisi na račun Trampa tope se poput entuzijazma Hilari Klinton u izbornoj noći. Čovek koji je bio persona non grata u Vašingtonu uskoro postaje „šerif” i grad se prilagođava toj realnosti.\nU ovom trenutku mu ruku pružaju ne samo republikanci, na čijoj je listi izabran iako je bio u ratu sa većinom od njih, već i liberali koji su bili ubeđeni da ostaju glavni u Beloj kući, a ostali su samo manjina u Kongresu. Prema pisanju američke štampe, Čak Šumer, šef poslaničkog kluba demokrata u Senatu, već je nekoliko puta razgovarao sa novoizabranim predsednikom i uskoro će mu predstaviti program oko kojeg misli da će se dogovoriti. Iako su nekad govorili da je Tramp najveća pretnja američkoj demokratiji, stranački saborci Baraka Obame i Hilari Klinton sada ističu da se u pojedinim stvarima slažu sa novim šefom Bele kuće, posebno u sferi ekonomije i socijalne zaštite. Najavljuju da će mu pružiti podršku u planovima da započne velike radove na infrastrukturi, uvede plaćeno porodiljsko odsustvo i raskrsti sa ugovorima o slobodnoj trgovini koji su ugasili radna mesta u proizvodnji.\nNe mora da znači da će liberali dugo ostati na tom kursu, ali čini se da su sada bliži odluci da sarađuju sa Trampom i probaju da vrate birače koje im je on preoteo – belu radničku i srednju klasu, posebno iz nekadašnjih industrijskih centara, nego da samo čekaju njegove pogrešne korake da bi onda probali da politički profitiraju. Demokratski senator Šerod Braun, koji predstavlja Ohajo, državu sa velikim brojem upravo takvih glasača, ističe da je govorio sa Trampovim savetnikom za ekonomiju i da će probati da sa njim radi na poboljšanju položaja radnika u čeličanama. Braun očekuje da Tramp ispuni i neka druga predizborna obećanja: izmeni Sporazum o slobodnoj trgovini u Severnoj Americi, povuče američki potpis sa sličnog ugovora sa zemljama Pacifika i natera Kinu da više ne obara vrednost valute zarad ekspanzije svojih proizvoda u svetu.\nElizabet Voren, demokratska senatorka iz Masačusetsa koja je bila jedan od najžešćih Trampovih kritičara, priznala je da se u mnogim stvarima sa njim slaže, posebno kada je reč o trgovinskim sporazumima, socijalnoj zaštiti, besplatnom obrazovanju na državnim fakultetima i rezanju troškova vrtića. Senatorka Voren, koja kao i Berni Sanders važi za krajnje levo krilo Demokratske stranke, podržava Trampa u njegovom naumu da otvori radna mesta za ljude koji osećaju da su ih vlada i ekonomija zaboravili i izneverili.\n„Kada izabrani predsednik bude želeo da se pozabavi ovim pitanjima, kada mu cilj bude bio da poveća ekonomsku sigurnost srednje klase, moći će da računa na mene”, kazala je senatorka.\nOna je, međutim, upozorila da se Tramp u svom prelaznom timu okružio upravo ljudima koje je u kampanji kritikovao – bankarima sa Volstrita i lobistima, uključujući čelnika Goldman Saksa za koga se šuška da će postati ministar ekonomije.\nSenator Sanders, socijaldemokrata iz Vermonta, tokom borbe za nominaciju protiv Hilari Klinton suprotstavljao se istim onim stvarima kao i Tramp – globalizaciji, nejednakosti i potkupljivim političarima iz establišmenta. Kada ga je bivša prva dama pobedila, stao je na njenu stranu i obrušio se na Trampa, ali je posle izbora ipak primetio: „Ako je izabrani predsednik ozbiljan u vezi sa politikom koja će poboljšati živote porodica radnih ljudi, ja sam veoma otvoren da ga podržim.”\nNaknadnom pameću demokrate uviđaju da im nije kriv FBI (koji je pokrenuo istragu protiv Klintonove nekoliko dana pre izbora) već, kako je primetila senatorka iz Minesote, to što nisu obratili pažnju na ekonomiju. Njena koleginica iz Mičigena čak usvaja i Trampovu retoriku pa sada tvrdi da je „sistem namešten” u korist najbogatijih. Sada je svima jasno da nikako nisu smeli da nominuju Hilari Klinton koja personifikuje sve protiv čega se građani danas bune, već nekoga poput Sandersa ili Elizabet Voren koji daleko bolje razume boljke Amerikanaca iz unutrašnjosti zemlje. Tramp je u velikoj meri prepisao program koji je Demokratska stranka napisala, ali kao da ga je zaboravila – ulaganje u puteve i mostove, kažnjavanje domaćih kompanija koje sele proizvodnju u inostranstvo i uvođenje obaveznog plaćenog odsustva za porodilje.\nI republikanci, koji su se takoreći odrekli Trampa kao svog kandidata, više ne odbijaju saradnju pa je prvi republikanac u Kongresu Pol Rajan izjavio da su konzervativci sa Kapitol Hila i novi predsednik „na istoj strani”. Među spoljnopolitičkim stručnjacima koji su se zaklinjali da nikada ne bi radili za Trampa polako se javljaju verolomnici. Očekuje se da će mnogi prihvatiti posao u administraciji uz opravdanje da će probati da kontrolišu Trampa i njegovo nepoznavanje materije nadomestiti svojom ekspertizom u međunarodnim odnosima.\nIpak, i pored brojnih „zahteva za prijateljstvo” kojima je sledeći šef Bele kuće trenutno zatrpan, moraće da računa na opoziciju, čak i u sopstvenim redovima. Republikansku većinu na Kapitol hilu uglavnom čine fiskalni konzervativci koji, prema pisanju „Vašington posta”, neće odobriti budžet za izgradnju infrastrukture ako Tramp istovremeno na nekom drugom mestu ne sreže troškove vlade. Ako bude povećao deficit, oni će se buniti. Podržaće ga kada bude rezao poreze i olabavljivao regulative za pokretanje i vođenje biznisa, a u nekim situacijama će na njegovim obećanjima insistirati više i od njega samog – dok on razmišlja da, ipak, zadrži neke delove „Obamakera”, oni traže da ovaj zakon potpuno ukine. Novi predsednik će ubrzo shvatiti da ima mnogo onih koji su veći Tramp od Trampa.\n(Autor: Jelena Stevanović, Politika)\nLouis Krstic pre 2 godine\nIzgleda da su ljudi jednako prevrtljivi u celom svetu baš kao i ovdašnji Balkanezi.


ArcelorMittal svoje aktivnosti usklađuje s trenutnim tržišnim uvjetima - Portal 072info\n15. Decembra 2016. Vrijeme objave: 20:18 sati\nPovodom protesta i stavova iznesenih u javnosti od čelnika Sindikalne organizacije ArcelorMittal Zenica, nakon održanog protestnog okupljanja ispred upravne zgrade kompanije, saopćenjem za medije oglasila se i kompanija “ArcelorMittal Zenica”.\nU dužem saopćenju uprava kompanije ističe da “industrija čelika se i dalje suočava s velikim izazovima”.\n“Usprkos višestrukim izazovima na koje ArcelorMittal Zenica nailazi, do sada smo uspjeli održati nivo zaposlenosti, na vrijeme plaćati sve plaće, poreze i doprinose i nastaviti ulagati u našu dugoročnu, održivu budućnost, dok su mnogi drugi proizvođači čelika u regiji značajno smanjili svoje operacije ili zatvorili svoje pogone. Iznenadno povećanje cijena koksnog uglja za 200 posto, u roku od četiri mjeseca, na globalnoj razini, izuzetno je jak udarac na održivost poslovanja kompanije u Zenici, počevši s četvrtim kvartalom ove godine. To će primorati kompaniju ArcelorMittal Zenica da u narednim mjesecima smanji normalnu količinu svoje proizvodnje”, navodi se u saopćenju AMZ.\nMenadžemnt kompanije ističe da “sve aktivnosti koje poduzimamo i odluke koje donosimo, uključujući i slanje radnika „na čekanje“, ima prije svega za cilj osigurati održivost Kompanije, koja podržava preko 10.000 indirektnih i direktnih radnih mjesta u Bosni i Hercegovini i daje vitalni doprinos lokalnoj privredi”.\nI pored svih nedaća AMZ nastavljamo i dalje s velikim investicionim planovima u pogone Energetike, Visoke peći i projekte zaštite okoliša.\n“Što se tiče Kolektivnog ugovora o radu, pregovori su u toku, ali zahtjevi Sindikata sadrže dugoročne obaveze, koje se ne mogu prihvatiti u trenutnim okolnostima u kojima poslujemo. Prema odredbi Vlade rok za sklapanje Ugovor na razini kompanije, propisan novim Zakonom o radu, je 3. februar 2017. godine, stoga su razgovori koji se vode u kompaniji ArcelorMittal Zenica još uvijek u Zakonom predviđenom vremenskom okviru”, obrazlaže trenutne pregovore uprava AMZ.\nNa kraju saopćenja uprava kompanije ističe da “ostaje otvorena i spremna za sve razgovore sa Sindikatom, očekujući punu podršku koja vodi do ostvarenja našeg zajedničkog cilja – dugoročne održivosti proizvodnje čelika u Zenici, na dobrobit naših radnika i naše zajednice”.


Da li je ovo dugoročno rešenje za malinare? - Domaćinska kuća\nKuća » Agro vesti » Da li je ovo dugoročno rešenje za malinare?\nDa li je ovo dugoročno rešenje za malinare?\nObjavljeno: 09 juna 2018\nZadružni Savez Srbije izražava svoju zabrinutost zbog problema sa otkupom maline, koji se iz godine u godinu u Srbiji ponavlja nesmanjenom žestinom.\nCenimo i podržavamo napore države u rešavanju ovog problema, naročito ministra za regionalni razvoj Milana Krkobabića i Akademijskog odbora za selo Srpske akademije nauka i umetnosti, na čelu sa akademikom Draganom Škorićem koji konkretnim podsticajima već dve godine utiču na oživljavanje zadrugarstva.\nSmatramo da se problem malinara može dugoročno rešiti jedino osnivanjem specijalizovanih zadruga sa višim stepenom prerade, čime bi se postigla višestruko veća tržišna cena.\nMinistar zadužen za regionalni razvoj Srbije Milan Krkobabić najavio je danas u Vladičinom Hanu da će vrlo brzo biti raspisan konkurs na kome će za podsticaj zadrugarstva biti dodeljeno 700 miliona…\nMelem za pluća


Početak/Politika/Jovović: Izmeniti zakon i tretirati saobraćajne nesreće kao krivično delo\nPredrag Jovovic, Pokret slobodnih građana\nNišlijama je pored ugrožene egzistencije, ugrožena i bezbednost. Nerasvetljeni slučajevi paljenja automobila, nesreće sa tragičnim ishodom na pružnim prelazima i saobraćajnim putevima, nažalost je sve učestalije. Lokalna vlast ništa nije uradila kako bi pobošljala bezbednost naših sugrađana, rekao je Predrag Jovović poverenik PSG za grad Niš i član predsedništva PSG.\n„Usvojili su strategiju za bezbednost u saobraćaju 2018. godine, platili je oko 3 miliona dinara našim parama, iz budžeta Grada, pompezno je najavili i rekli da je cilj usvajanja ove strategije smanjenje broja stradalih u saobraćajnim nezgodama, međutim, od svega toga ostala je samo mrtvo slovo na papiru“, rekao je on.\nPokret slobodnih građana zahteva da se izmeni Zakon i da se saobraćajne nesreće tretiraju kao krivično delo. To što je policija napisala 1700 saobraćajnih prekršaja u Nišu zbog toga što im fali evropski obrazac ili nisu uključili dnevno svetlo, može se tretirati kao kazna građana zbog protesta, suštinski ništa neće rešitii, sve dok se ne izmeni zakon i dok se bahati vozači ne kažnjavaju adekvatnom kaznom.\n„Zašto je morala nesreća da se dogodi da bi se sastao Savet za bezbednost saobraćaja Grada Niša, gde je zaključeno da se u Кnjaževačkoj ulici postave razdelna ostrva po sredini kolovoza i zaštitne ograde na nekoliko lokacija u gradu?! Šta se čekalo do sada?!“, zaključio je Jovović.\nBulevar Medijana nesreća Predrag Jovović PSG


Ambasadoru Saudijske Arabije uručena medalja Univerziteta u Sarajevu - Klix.ba\nBiH Ambasadoru Saudijske Arabije uručena medalja Univerziteta u Sarajevu\nAmbasadoru Saudijske Arabije uručena medalja Univerziteta u Sarajevu\nUNSA Ambasada Saudijske Arabije\nAmbasadoru Kraljevine Saudijske Arabije u BiH Eidu Mohammedu A. Althakafiju danas je na Rektoratu Univerziteta u Sarajevu na prigodnoj svečanosti uručena Medalja te visokoškolske institucije u BiH.\nMedalju Univerziteta u Sarajevu (UNSA) ovom ambasadoru uručio je rektor UNSA Muharem Avdispahić za podršku razvoju Univerziteta i izuzetan doprinos u realizaciji projekta "Univerzitetska biblioteka Univerziteta u Sarajevu".\nRiječ je o projektu izgradnje univerzitetskog kampusa na prostoru nekadašnje kasarne "Maršalka" u Sarajevu, u okviru kojeg bi prva zgrada bila upravo ona univerzitetske biblioteke.\n"Ova medalja i ovo priznanje je čast za mene i s ovim ću se ponositi. Ovo će me vezati s ovom obrazovnom institucijom u BiH, a ujedno je potvrda da je ovaj Univerzitet odan i da gaji poštovanje prema prijateljima BiH koji se trude da pomognu aktivnosti Univerziteta", istaknuo je ambasador Althakafi nakon preuzimanja priznanja.\nOn se nada da će uskoro svjedočiti početku radova na izgradnji Univerzitetske biblioteke, za šta je Vlada Kraljevine Saudijske Arabije odlučila da snosi troškove izgradnje.\n"Nadam se da će naše dvije zemlje uskoro potpisati protokol o naučnoj i obrazovnoj saradnji, što će dovesti do znatnog napretka u saradnji između univerziteta naših zemalja", istaknuo je on.\nTakođer je podvukao da je tokom rada u BiH uvidio da bh. društvo i njegova mlada generacija imaju dovoljno znanja i energije za razvoj i uspješnost na svim poljima, te da koristeći nacionalnu, etničku i vjersku raznolikost budu primjer za velike narode i zajednice.\nRektor Muharem Avdispahić podvlači da je ambasador Althakafi doajen diplomatskog kora u BiH koji je za svoj rad dobio brojne pohvale. Istaknuo je da Saudijska Arabija spada u države koje se u promišljanju vlastite budućnosti fokusiraju na obrazovanje.\n"Saudijska Arabija 26 posto budžeta izdvaja za oblast obrazovanja, a 52 posto studentske populacije čine žene. Ova država više od 150.000 svojih građana finansira za studiranje", istaknuo je on.\n6h 38min 12\n6h 39min 6\n7h 58min 109\n8h 30min 30


Kompanija Microsoft uzela je učešće na „4 ICV Kongresu kontrolera – Kontroler za 21. vek“ koji je održan u organizaciji Međunarodnog udruženje kontrolera ICV (International Controlling Association). Najveći regionalni skup iz oblasti kontrolinga u jugoistočnoj Evropi okupio je više od 400 eksperata iz oblasti finansija i menadžmenta, rukovodilaca najvećih privatnih, državnih i internacionalnih kompanija koje posluju u Srbiji, a jedan od panelista bila je Tatjana Lukić, regionalna direktorka MBS Adriatics Balkans, Baltics i CIS kompanije Microsoft.\nNa stručnom panelu posvećenom primeni najsavremenijih IT rešenja u controllingu bilo je reči o tome na koji način IT može da pomogne kontrolerima, o rešenjima koja kompanijama olakšavaju upravljanje aktivnostima, podacima, kompanijskim KPI-ovima, organizaciju resursa u skladu sa potrebama i bolje planiranje budućeg poslovanja.\n„Imperativ današnjeg poslovanja je efikasno upravljanje resursima i prilagođavanje poslovnih procesa zahtevima klijenata i korisnika. U tim procesima, kontroling je neizostavna karika, a izbor pravih IT rešenja koja pružaju podršku je od ključnog značaja. Kroz svoj portfolio Dynamics i BI aplikacija dostupnih kako u oblaku tako i u „on premise“ modelu, Microsoft nudi sveobuhvatna rešenja u ovoj oblasti, a brojni primeri uspešne implementacije naših rešenja u Srbiji i regionu predstavljaju najbolje pokazatelje koliko saradnja na ovom polju može da donese kompanijama i poslovnim sistemima“ – istakla je Tatjana Lukić, regionalna direktorka MBS Adriatics Balkans, Baltics i CIS kompanije Microsoft.\nUdruženje kontrolera ICV samo u Nemačkoj ima više od 8.000 članova, a od kako je 2011. godine formiran ICV Srbija, zvanično počinje razvoj kontrolinga u našoj zemlji kada su ovu uslugu počele da koriste i velike kompanije koje posluju na ovom tržištu. Danas se i inostrane i domaće kompanije opredeljuju za ovaj vid konsaltniga, kako bi ostvarile konkurentnost i unapredile poslovanje.\nMasterIndex Srbija – prosečan korisnik obavi 8 kartičarskih transakcija mesečno


Perović: Razmislio sam dobro i odlučio da je vreme za kraj… | Double - Double\nPerović: Razmislio sam dobro i odlučio da je vreme za kraj…\nDecember 16, 2015 Uros B.\tLeave a comment\nIskusni centar crno-belih, odlučio je da završi košarkašku karijeru i posveti se drugim izazovima u životu. „Nastaviću da dolazim na utakmice i učim svoju decu kako se voli Partizan“ – poručuje Kosta Perović\nOsvajač pet titula državnog prvaka i titule šampiona Jadranske lige sa Partizanom, nekadašnji reprezentativac naše zemlje sa kojom ima osvojeno srebro iz Poljske 2009. godine, Kosta Perović, odlučio je da stavi tačku na igračku karijeru. Kosta se letos ponovo priključio crno-belima i svojim iskustvom pomogao mladom timu Partizana u prvom delu sezone.\n„Razmislio sam dobro i odlučio da je vreme za kraj. Već neko vreme sam razmišljao o tome kada je pravo vreme da se povučem i sada sam osetio da je došao taj trenutak. Jednostavno, volja za igrom i takmičenjem kod mene nije bila na željenom i potrebnom nivou već skoro dve godine. Na sve se nadovezala i povreda tokom boravka u Rusiji.“ – započinje priču Perović i dodaje:\n„Radio sam tokom celog leta, želeo i sebi da dokažem da mogu ponovo da igram košarku. Stvorila se mogućnost da ponovo obučem crno-beli dres i tom izazovu nisam odoleo. Ubeđen sam da bih do kraja sezone samo podizao formu i pružio bolje igre nego do sada, ali jednostavno sam shvatio da voljni momenat više nije na potrebnom nivou.“\n„Nisam razmišljao o tome da nastavim karijeru negde nakon Partizana. Drago mi je da karijeru završavam u klubu u kojem sam se igrački u potpunosti afirmisao. Veliko hvala klubu za sve godine provedene u crno-belom, veliko hvala mojim trenerima Dušku Vujoševiću i Petru Božiću, kao i svima koji su bili u i oko tima. Košarka mi je pružila puno zadovoljstva u životu i verujem se da sam se na pravi način odužio.“\n„Vreme je da krenem dalje. Imam interesovanja za brojne stvari, pa ću u skladu sa time doneti odluku šta ću raditi u budućnosti. Istovremeno, želim da uputim ogromnu zahvalnost svojoj porodici koja je bila uz mene tokom čitave karijere i koja je prilagodila svoje živote mojim profesionalnim obavezama. Mislim da je došlo vreme i da se ja njima na neki način odužim.“\nKosta sa velikim zadovoljstvom ostaje član crno-bele porodice, ali će svoje dojučerašnje saigrače bodriti sa tribina hale Pionir.\n„Bila je velika čast i zadovoljstvo sve ove godine igrati u Partizanu. Svakako ću nastaviti da dolazim na utakmice i učim svoju decu kako se voli Partizan.“ – poručuje Perović.\nSa reprezentacijom naše zemlje, Kosta je osvojio srebrnu medalju na Evropskom prvenstvu u Poljskoj 2009. godine.


kako do Studentske vize za Nemačku | Soko zabava\nkako do Studentske vize za Nemačku\nмај 17, 2022 admin\nMladi ljudi teže da svoje školovanje nastave van granica naše zemlje, kako bi stekli dodatne kvalifikacije. U tom smislu je vrlo često izbor i Nemačka, ali i druge zemlje na području Evropske unije.\nSvakako da bez obzira koja zemlja je u pitanju, najbitnije je da student pribavi na vreme sve potrebne informacije o tome koja dokumenta ima obavezu da priloži, kako bi kroz proces apliciranja, odnosno eventualnog dobijanje stipendije ili mesta na fakultetu prošao koliko – toliko lako.\nKada je u pitanju studentska viza za Nemačku, ona je jedan od zahteva koji studenti sa područja Republike Srbije moraju ispuniti. Trebalo bi da naglasimo i to da mladi ljudi koji žele da studiraju u Nemačkoj, a dolaze sa teritorije zemalja koje su u sastavu Evropske unije, odnosno Evropske ekonomske zone ili iz Švajcarske nisu u obavezi takvu vrstu vize da pribave.\nMeđutim, studentska viza za Nemačku obavezna je za sve mlade ljude koji dolaze iz takozvanih trećih zemalja, a u koje spada i Republika Srbija. Od njih se zahteva da pribave odgovarajuću vizu ukoliko žele da upišu studije na bilo kom univerzitetu na teritoriji Savezne republike Nemačke, a koje bi trebalo da traju duže od 90 dana, odnosno tri meseca.\nIako studentska viza za Nemačku jeste bitan uslov koji moraju ispuniti svi studenti iz Republike Srbije, koji žele da pohađaju program na nekom od nemačkih univerziteta, takođe je važno i da posle toga pribave boravišnu dozvolu, kako bi imali legalan boravak na teritoriji Savezne republike Nemačke.\nKoje prednosti nudi studentska viza za Nemačku?\nNe treba zaboraviti da je za sve studente iz Republike Srbije, koji žele da nastave ili započnu studije na teritoriji Savezne republike Nemačke neophodno pribavljanje mnogih dokumenata. Među njima je svakako i studentska viza za Nemačku, koja im na prvom mestu nudi mogućnost da steknu vrlo kvalitetno obrazovanje na izabranom Univerzitetu, odnosno fakultetu, kao i mogućnost sticanja diplome koja je na međunarodnom nivou priznata.\nTakođe, svako ko bude dobio ovakvu vrstu vize ima mogućnost da u toku studiranja radi. Naravno da je vrlo važno i da pribavi odgovarajuću boravišnu dozvolu u skladu sa zakonima Savezne republike Nemačke za strance.\nStudentska viza za Nemačku je vrlo značajna za sve mlade ljude, jer im pruža mogućnost da mnogo bolje nauče nemački jezik, te da znanje steknu na jednom od vodećih evropskih univerziteta, odnosno fakulteta.\nKako se dobija studentska viza za Nemačku?\nPre nego što student bude pribavio sva potrebna dokumenta kako bi dobio ovu vizu, potrebno je da se posavetuje sa stručnjacima i da odabere odgovarajuću obrazovnu instituciju, odnosno odgovarajući studijski program. Posle toga će dobiti obaveštenje o dokumentima koja mora da pribavi kako bi aplicirao za konkretni program, a nakon prihvatanja ponude od izabranog univerziteta, odnosno obrazovne ustanove, dobija potvrdu o upisu. Tek posle toga sledi studentska viza za Nemačku, odnosno apliciranje u skladu sa pravilima.\nNeophodno je da svako ko aplicira ispuni određene uslove. Na prvom mestu će studentska viza za Nemačku biti odobrena onim licima koji imaju dokaz da su se upisali na određeni studijski program u okviru bilo koje obrazovne institucije na teritoriji Savezne republike Nemačke. Od kandidata se zahteva i da imaju dokaz o tome da su stekli odgovarajući nivo obrazovanja, odnosno da imaju dokaz o tome da nemački ili engleski jezik poznaju na određenom nivou, a što sve zavisi u principu od toga na kom jeziku će biti organizovan konkretni studijski program.\nVrlo je važno da svi koje zanima studentska viza za Nemačku imaju na umu i to da su finansije značajne, u smislu da se od svakog kandidata zahteva da ima otvoren takozvani blokirani račun u Nemačkoj, na kome se nalazi dovoljno finansijskih sredstava za finansiranje troškova i studiranja i boravka u toj zemlji.\nPored svega toga, studentska viza za Nemačku može da bude da izdata svima koji imaju odgovarajuće zdravstveno osiguranje, odnosno koji prilože relevantan dokaz o tome da je njihov osnovni cilj i motiv zapravo privremeni boravak na teritoriji Savezne republike Nemačke sa ciljem studiranja na konkretnom studijskom programu.\nПретходни чланакModerne pločice u enterijeruСледећи чланакAko Vaša beba ima osip odmah promenite prašak za veš


Vučić u UN: Problem Kosova opterećuje ceo region, potrebno trajno rešenje | Radio Kosovska Mitrovica\n26. September, 2019 18:56 |\nPredsednik Srbije, Aleksandar Vučić, izjavio je na zasedanju Generalne skupštine Ujedinjenih nacija u Njujorku da nerešeno pitanje Kosova i Metohije opterećuje ekonomski rast ne samo mladih u Srbiji, već i u regionu i da trajno rešenje mora da bude postignuto, tako da nijedna strana neće dobiti sve, ali će dobiti dovoljno.\n“Mi smo hrabro i realistično s verom počeli da se borimo za trajno rešenje (za kosovski problem). Niko više od Srbije ne želi rešenje”, rekao je Vučić obraćajući se Generalnoj skupštini UN.\nZato očekujemo da velike sile shvate i podrže naše argumente, istakao je Vučić i dodao da ne može da se pregovara sa onima koji kažu “moje je moje, a da pregovaramo o onome što je tvoje”.\nVučić je rekao da je prisustvo UNMIK-a neophodno, jer pruža sigurnost Srbima koji žive na Kosovu.\nOn je pomenuo da Srbija gradi auto-put od Niša ka Prištini, železnicu do Mađarske, a imao je i važne sastanke sa premijerima Albanije i Severne Makedonije o tome kako sarađivati u regionu, jačati slobodnu trgovinu.\nZa desetak dana, najavio je Vučić, Srbija počinje izgradnju auto-puta Beograd – Sarajevo, kao i auto-put ka Banjaluci.\n“Ne treba niko da se plaši da se pravi nova ideja Jugoslavije ili je to izražavanje hegemonije, jer ideja dolazi iz Beograda”, ukazao je Vučić.\nTo nije zamena za Evropsku uniju, već izražavanje naše brige za region dok ne završimo taj važan proces pristupanja Evropskoj uniji, rekao je Vučić i naglasio da je pristupanje Srbije Uniji strateški cilj.\nZalažem se za region, vrlo rado želimo da Balkan prihvata politiku saradnje, mira i pregovora, rekao je Vučić, koji je predstavio i ekonomski napredak Srbije, stope rasta koje joj predviđa Međunarodni monetarni fond.\nVučić je na kraju govora obratio i na srpskom jeziku: “Balkan balkanskim narodima, živela Srbija”.\nVučić je posle govora u Generalnoj skupštini UN izjavio da “svet pripada slobodnim suverenim i nezavisnim zemljama”, a govorio je i o uticaju stranih sila.\nRekao je i da je posle svog govora dobio više aplauza od afričkih i azijskih zemalja, nego od srpske delegacije. “To je tako, jer su ljudi željni da čuju glas hrabrosti”, ocenio je Vučić svoj govor u UN.\nOn je kazao da Srbija “neće plaćati tri puta skuplji gas da bi se nekoj zemlji dodvoravala” i podsetio da Srbija sarađuje i s Rusijom, i s Kinom što je ocenio kao “politiku pragmatizma i slobodarstva”.\nProcenio je da Srbija nikada neće ostati “bez upliva stranih sila”, ali da treba videti šta može sama da rešava. On je rekao da u svom govoru nije koristio priliku da vređa bilo koga i da je govorio o politici kompromisa, i kada se radi o Kosovu.\nRekao je da se u Njujorku sastao i s novim sekretarom SAD za nacionalnu bezbednost, Robertom O’Brajenom, ali nije hteo da iznese o čemu su razgovarali, jer je sastanak bio “po pravilima ‘Četam hausa'”.\nSrpski predsednik je naveo da je delegacija Srbije tokom tri dana u Njujorku razgovarala s predstavnicima više od 100 država.